Stadi on Suomen suurin saamelaiskylä | Saamelaiskulttuuri | HS\nPäivitetty: 6.2.2015 15:38\nMoni citysaamelainen haluaa ylläpitää kieltään ja kulttuuriaan. Osa lapsista viettää päivänsä saamenkielisessä ympäristössä. HS sukelsi saamelaislasten ympäristöön.\nMikä on tähti saameksi? Pikkulapset opettavat sen ja muita tärkeitä sanoja. toimittaja: Päivi Punkka / HS , kuvaus: Esa Syväkuru / HS , editointi: Janne Järvinen / HS\nSeinällä loikkivat värikkäät porot ja poronsarvesta huhuilee pöllö. Pohjoissaamenkielisen Máttabiegga-kielipesän leikkihuone jäljittelee kirnua, poroerotuksessa käytettävää erottelupaikkaa.Ovessa on ollut kirnuun kuuluva porttikin, mutta se on otettu pois. Lienee ollut tiellä, kun 1–3-vuotiaat päiväkotilapset innostuvat leikkimään.\nPoro on boazu, pöllö on skuolfi, kertoo kolmevuotias Sophia Kiprianoff.Mutta mitä se skuolfi sanoo?"Tietenkin hu-huu!" Kiprianoff naurahtaa.Lapsilauma leikkii innoissaan kolmannella kotimaisella eli saamen kielellä, josta vieras ei ymmärrä oikein mitään. Onneksi Tuiki, tuiki tähtösen tunnistaa sävelestä. Ja suurin osa lapsista ymmärtää suomea.Entistä useampi helsinkiläistynyt citysaamelainen haluaa, että saamelaisperinne säilyy tai elpyy seuraavalle sukupolville."Joillain voi olla välissä pari sukupolvea, että saamea ei ole puhuttu", helsinkiläisen saamelaisyhdistyksen City-Sámitin puheenjohtaja Pentti Pieski sanoo.Suomenkielistämisen aika alkaakin olla ohi saamelaisten keskuudessa.Pieskin avovaimokin on opetellut saamen, jotta heidän kotonaan puhuttaisiin vain saamea. Pieski kertoo, että tyttären Áile Kirste Lokin, 3, saamen kielen taito kehittyi harppauksin sen jälkeen, kun hän aloitti kielipesässä."Moni vanhempi kokee, että vaikka kotona puhuttaisiin saamea, se ei riitä siihen, että saamen kieli pääsee kehittymään", Pieski sanoo.Tenonjokivarressa varttunut Pieski muistelee kuulleensa lapsena suomea lähinnä radiosta. Nyt tyttärelle ja muille citysaamelaisten lapsille on luotu keskelle Helsinkiä päivähoitopaikka, jossa saamen on tarkoitus olla lasten ensisijainen kieli."Teemme selvän rajan siihen, että vaikka vanhemmille puhuisimme suomea, lapselle puhumme saamea", lastenhoitaja Ida-Maria Helander sanoo.\nÁile Kirste Lokki, Sophia Kiprianoff ja Niila-Petteri Hernesaho harjoittelevat pohjoissaamenkielisiä sanoja Ida-Maria Helanderin johdolla Máttabiegga-kielipesässä Helsingissä.\nSaamenkielistä varhaiskasvatusta tarjotaan Troolarin päiväkodissa Ruoholahdessa. City-Sámitin pyörittämä Máttabiegga-kielipesä puolestaan toimii keskellä Pasilaa, kerrostaloasunnossa. Yksi huone toimii kirnu-leikkihuoneena, toinen makuuhuone on päiväunipaikka.Kun kielipesä aloitti toimintansa marraskuussa 2013, lapsia ei tahtonut löytyä. Nyt päivänsä täällä viettää kuusi seitsemän lasta. Osan vanhemmat tai toinen heistä puhuu saamea, osalla kieltä puhuvat vain isovanhemmat ja sukulaiset. Erja Morottaja sanoo kuuluvansa niin sanottuun "kadotettuun sukupolveen" – niihin, joiden kielitaitoa ei syrjinnän pelossa vaalittu."Itse halusin elvyttää saamen kielen taitoani lukioikäisenä, mutta silloin se oli todella hankalaa", Morottaja sanoo.Suomenkielisen Morottajan ja hänen miehensä kaksospojat, kohta kaksivuotiaat Aslak ja Iisak oppivat saamea päiväkodissa. Kotona he puhuvat äitinsä kanssa suomea, isänsä kanssa espanjaa.Máttabiegassa saamelaisuus ei ulotu vain kieleen, vaan muutakin kulttuuria pidetään yllä. Koska pienelle päiväkotiryhmälle ei ole löytynyt ruuantoimittajaa, lastenhoitajat kokkaavat."Näin voimme tarjota pororuokia. Perjantaina on luvassa käristystä", Ida-Maria Helander kertoo.Helander muutti Ivalosta Helsinkiin muutama vuosi sitten, jonka jälkeen hän työskenteli Helsingin ja Vantaan päiväkodeissa.\n"Tämähän on unelmatyö. Saan puhua saamea kahdeksan tuntia päivässä. Se on harvinaista", Helander kertoo.Kuten Helander ja toinen lastenhoitaja Roosa-Maria Nuorgam, iso joukko saamelaisia lähtee synnyinsijoiltaan ruuhka-Suomeen opiskeluiden tai töiden perässä. Helsingissä asuu arviolta tuhat saamelaista."Helsinkihän on Suomen suurin saamelaiskylä", Helander naurahtaa.Päivi Punkka HSPasilaKorjattu 15:18: "Kadotetun sukupolven" saamen kielen taitoa ei vaalittu syrjinnän pelossa.\nSeinällä loikkivat värikkäät porot ja poronsarvesta huhuilee pöllö. Pohjoissaamenkielisen Máttabiegga-kielipesän leikkihuone jäljittelee kirnua, poroerotuksessa käytettävää erottelupaikkaa.Ovessa on ollut kirnuun kuuluva porttikin, mutta se on otettu pois. Lienee ollut tiellä, kun 1–3-vuotiaat päiväkotilapset innostuvat leikkimään.Poro on boazu, pöllö on skuolfi, kertoo kolmevuotias Sophia Kiprianoff.Mutta mitä se skuolfi sanoo?"Tietenkin hu-huu!" Kiprianoff naurahtaa.Lapsilauma leikkii innoissaan kolmannella kotimaisella eli saamen kielellä, josta vieras ei ymmärrä oikein mitään. Onneksi Tuiki, tuiki tähtösen tunnistaa sävelestä. Ja suurin osa lapsista ymmärtää suomea.Entistä useampi helsinkiläistynyt citysaamelainen haluaa, että saamelaisperinne säilyy tai elpyy seuraavalle sukupolville."Joillain voi olla välissä pari sukupolvea, että saamea ei ole puhuttu", helsinkiläisen saamelaisyhdistyksen City-Sámitin puheenjohtaja Pentti Pieski sanoo.Suomenkielistämisen aika alkaakin olla ohi saamelaisten keskuudessa.Pieskin avovaimokin on opetellut saamen, jotta heidän kotonaan puhuttaisiin vain saamea. Pieski kertoo, että tyttären Áile Kirste Lokin, 3, saamen kielen taito kehittyi harppauksin sen jälkeen, kun hän aloitti kielipesässä."Moni vanhempi kokee, että vaikka kotona puhuttaisiin saamea, se ei riitä siihen, että saamen kieli pääsee kehittymään", Pieski sanoo.Tenonjokivarressa varttunut Pieski muistelee kuulleensa lapsena suomea lähinnä radiosta. Nyt tyttärelle ja muille citysaamelaisten lapsille on luotu keskelle Helsinkiä päivähoitopaikka, jossa saamen on tarkoitus olla lasten ensisijainen kieli."Teemme selvän rajan siihen, että vaikka vanhemmille puhuisimme suomea, lapselle puhumme saamea", lastenhoitaja Ida-Maria Helander sanoo.Saamenkielistä varhaiskasvatusta tarjotaan Troolarin päiväkodissa Ruoholahdessa. City-Sámitin pyörittämä Máttabiegga-kielipesä puolestaan toimii keskellä Pasilaa, kerrostaloasunnossa. Yksi huone toimii kirnu-leikkihuoneena, toinen makuuhuone on päiväunipaikka.Kun kielipesä aloitti toimintansa marraskuussa 2013, lapsia ei tahtonut löytyä. Nyt päivänsä täällä viettää kuusi seitsemän lasta. Osan vanhemmat tai toinen heistä puhuu saamea, osalla kieltä puhuvat vain isovanhemmat ja sukulaiset.Erja Morottaja sanoo kuuluvansa niin sanottuun "kadotettuun sukupolveen" – niihin, joiden kielitaitoa ei syrjinnän pelossa vaalittu."Itse halusin elvyttää saamen kielen taitoani lukioikäisenä, mutta silloin se oli todella hankalaa", Morottaja sanoo.Suomenkielisen Morottajan ja hänen miehensä kaksospojat, kohta kaksivuotiaat Aslak ja Iisak oppivat saamea päiväkodissa. Kotona he puhuvat äitinsä kanssa suomea, isänsä kanssa espanjaa.Máttabiegassa saamelaisuus ei ulotu vain kieleen, vaan muutakin kulttuuria pidetään yllä. Koska pienelle päiväkotiryhmälle ei ole löytynyt ruuantoimittajaa, lastenhoitajat kokkaavat."Näin voimme tarjota pororuokia. Perjantaina on luvassa käristystä", Ida-Maria Helander kertoo.Helander muutti Ivalosta Helsinkiin muutama vuosi sitten, jonka jälkeen hän työskenteli Helsingin ja Vantaan päiväkodeissa."Tämähän on unelmatyö. Saan puhua saamea kahdeksan tuntia päivässä. Se on harvinaista", Helander kertoo.Kuten Helander ja toinen lastenhoitaja Roosa-Maria Nuorgam, iso joukko saamelaisia lähtee synnyinsijoiltaan ruuhka-Suomeen opiskeluiden tai töiden perässä. Helsingissä asuu arviolta tuhat saamelaista."Helsinkihän on Suomen suurin saamelaiskylä", Helander naurahtaa.Päivi Punkka HSPasilaKorjattu 15:18: "Kadotetun sukupolven" saamen kielen taitoa ei vaalittu syrjinnän pelossa.


SC TuRaPon edustus nousee Kaakon kolmoseen!\n20.5.2020 by henkkaran Leave a Comment\nTuohikotin Rannanpoikien ykkösjoukkue, ns. edustusjoukkue, nousee kaudeksi 2020-2021 Kaakkois-Suomen lohkoon salibandyn 3. divisoonan.\nSeuran kakkosjoukkue jatkaa Kaakon lohkossa 5. divisioonassa.\n-Hyvät fiilikset ja kaikinpuolin iso haaste meille. Kommentoi, SC TuRaPon varakapteeni Henri Paukkunen, nousua tuoreeltaan.\nSC TuRaPo:n joukkueiden kausi starttaa viikonloppuna!\n4.10.2019 by henkkaran Leave a Comment\nKauden avausturnaukset pelataan tulevana viikonloppuna 5.10.2019-6.10.2019.\nKakkosjoukkue avaa kautensa lauantaina Viialan liikuntahallissa Myllykoskella ja ykkösjoukkue sunnuntaina Mäntyharjun Kisalassa.\nJoukkueiden kokoonpanot on myös julkaistu joukkueen salibandysivulla. Käy tutustumassa!\nSC TuRaPon kakkosjoukkue Kaakon vitoseen!\n12.8.2019 by henkkaran Leave a Comment\nTuohikotin Rannanpojat on perustanut toisen joukkueen salibandyyn.\nSeuran Ykkösjoukkue pelaa tulevalla kaudella, 2019-2020, Kaakkois-Suomen 4.divisioonassa ja uusi joukkue puolestaan Kaakkois-Suomen 5.divisioonassa.\nKummankin joukkueen sarja käynnistyy lokakuussa.\nTuohiDay 2018 – 8.9.2018\n26.8.2018 by henkkaran Leave a Comment\nTuohiDay 2018 järjestetään 8.9.2018, Tuohikotin urheilukentällä, VPK:n talon pihapiirissä. Tapahtuma alkaa klo 11:00 ja kestää kokonaisuudessaan aina iltamyöhään asti.\nTapahtuma on tällä kertaa suurempi kuin aikaisemmin, sillä päivän päätteeksi on luvassa iltamenoja musiikin tahtiin ja hyvien tarjoilujen siivittämänä VPK:n talolla. Ovet aukeavat klo 19:00! Iltaohjelman sisäänpääsyliput kustantavat 8€. Tuohikotin Rannanpoikien jäsenhinta on 6€, kuten myös eläkeläisten maksun suuruus.\nPäivän ohjelmaosuuden aloittaa klo 11:15 starttaavat alle kouluikäisten yleisurheilukilpailut, joissa mitellään juoksussa ja pallonheitossa. Sarjat ovat tuttuun tapaan 1-3 vuotiaat tytöt ja pojat, sekä 4-6 vuotiaat tytöt ja pojat sekasarjoissa. Ennakkoilmoittautumiset sähköpostilla osoitteeseen hmj.kola@gmail.com tai soittamalla 040-7660483!\nTapahtuman päättää Tuohikotin ja Selänpään välinen pesäpallo-ottelu, joka alkaa klo 14:30!\nAikataulutetun ohjelman lisäksi tapahtumassa on paljon muuta viihdykettä ja pikku kisailua koko perheelle.\nTapahtuman ravitsemisesta vastaa TV Pub, joka hoitaa tarjoilut niin päivätapahtuman kuin iltamenojenkin osalta. Sopivaan hintaan on siis saatavilla purtavaa ja juotavaa jokaiseen makuun.\nTuohiDay 2018 – MAINOS\nHC TuRaPo kaukalossa viikonloppuna – TULTA PÄIN!\n12.1.2018 by henkkaran Leave a Comment\nHC TuRaPo kohtaa jääkiekon kyläsarjassa lauantaina 13.1.2018 Tuohikotin kiekkopyhätössä klo 12:00 Kirkonkylän ja klo 14:30 Toikkalan.\nViime kaudella pronssiottelussa kohdattu Kirkonkylä kuuluu sarjan suosikkeihin ja Rannanpojilla on täysi työ kairata kolme sarjapistettä. Joukkueet kohtasivat viime kaudella runkosarjassa kertaalleen, jolloin Tuohikotti voitti niukasti kuuman kamppailun. Pronssiottelussa Kirkonkylä puolestaan maksoi potut pottuina ja otti tiukan väännön jälkeen mitalit tuohikottilaisten nenän edestä.\nToikkalan kanssa ollaan vuosien saatossa käyty lukuisia tiukkoja vääntöjä, jotka ovat päättyneet maalin tai kahden erolla jommalle kummalle, eikä voittolaukauskilpailuiltakaan ole vältytty. Tuohikotti on napannut edellisen mitalinsa juuri Toikkalan kustannuksella, joten tälläkään kertaa ei draamalta vältytä.\nLauantaina pelataan Tuohikotissa myös kaksi muuta ottelua, kun Selänpää ja Anttila kohtaavat päivän viimeisessä pelissä ja Kirkonkylä ja Toikkala lyövät päät yhteen klo 13:15 alkavassa koitoksessa. Kahvio palvelee läpi ottelupäivän, joten purtavaa löytyy pikkunälkään eikä draamaa varmasti tule puuttumaan.\nHC TuRaPo on sunnuntaina 14.1.2018 Selänpäässä, jossa vastaan asettuu klo 12:00 alkavassa ottelussa, kotijoukkue Selänpää. Jäänhoidon jälkeen, klo 13:15, Tuohikotti kohtaa Lautaron.\nSelänpää on ollut Rannanpojille rakas vihollinen ja tälläkään kertaa ei pisteitä helposti ole tarjolla. Selänpään paidassa nähtäneen sarjan paras pelaaja, Kory Baker, joka luo otteluun mielenkiintoisen lisän. Tuohikotille täysi päivätyö edessä ja täytyy laittaa parasta pöytään.\nLautarolta Tuohikotti nappasi täydet kolme pistettä viimetalven runkosarjassa, mutta välierässä Lutaro oli parempi pienimmällä mahdollisella erolla, tiputtaen Rannanpojat pronssipeliin lopputuloksella 1-0. Draamaa ei välierästä puuttunut, sillä Tuohikotti tasoitti juuri päätössumerin soidessa, ja tätä tarkasteltiin tuomariston toimesta hetki, mutta maalia ei lopulta hyväksytty. Nälkää siis TuRaPolla riittää ja joukkueella on kova halu maksaa kalavelat takaisin.\nSelänpäässä on sunnuntaina myös kaksi muuta ottelua, kun Selänpää kohtaa Lautaron ja Kirkonkylä saa vastaansa viimekaudesta paljon vahvistuneen Utin. Kahvio palvelee myös Selänpäässä koko pelipäivän.\nTulkaa kannustamaan Rannanpojat voittoon!\nSC TuRaPo jatkaa ilman tappioita.\n12.11.2017 by henkkaran Leave a Comment\nTuohikotin Rannanpoikien salibandyjoukkue jatkaa tappioitta. Edelliset turnaukset pelattiin Pyroll Areenalla 28.10.2017 ja tänään isänpäivänä, 12.11.2017, Myllykoskella sijaitsevassa Viialan Liikuntahallissa. Salibandyn 5-divisioonassa, Kaakkois-Suomen 29. lohkossa, pelaava joukkue on aloittanut kauden mainiosti. Kasassa on seitsemästä ensimmäisestä ottelusta kuusi voittoa ja yksi tasapeli, joka tarkoittaa 13 sarjapistettä ja lohkon piikkipaikkaa.\n28.10.2017 pelatussa turnauksessa, joukkue oli vajaalla miehityksellä liikenteessä, mutta onnistui kairaamaan kaikista pelaamistaan otteluista kaksi sarjapistettä. Vastassa turnauksessa olivat Kotka Mohicans, Kouvostoliitto Dragons ja Miehikkälän Vilkas.\nEnsimmäisessä ottelussa Pyroll Areenalla vastaan asettui Mohicans. Mohicans oli ollut TuRaPolle paha vastus viimekaudella, jolloin pisteet keskinäisistä otteluista jaettiin tasan 3-3. Kauden ensimmäiseen kohtaamiseen, vajaan kahden kentän voimin, Pyhtäälle matkannut TuRaPo otti maltillisen stratin, mutta kiristi tempoa ottelun loppua kohden.\nOttelu alkoi tasaisissa meerkeissä ja avausmaalia saatiin odottaa yhdeksännelle peliminuutille asti, jolloin Miikka Hintsanen naulasi Rannanpoajat 1-0 johtoon, Sami Rädyn tehden maaliin loistavan esityön. Vajaa kolme minuuttia myöhemmin Mohicans tasoitti 1-1:n ja ensimmäiselle erätauolle matkattiin tasatilanteessa. Toisessa erässä TuRaPo nostaa prässiä ja paikkoja alkaa tulla, mutta Mohicans taistelee ja iskee vastahyökkäyksiä. Kova painostus kuitenkin palkitaan ja ajassa 18:20 Henri Paukkunen laittaa pallon verkkoon. Paukku tekee maalin omien sanojensa mukaan ”Lantan tontilta”. Maaliin esityömerkinnän kirjauttaa Lassi Kärkkäinen. Mohicans ei kuitenkaan lannistu, vaan jälleen vajaa kolme minuuttia TuRaPon maalista, tulee kylmä suihku ja peli on tasan 2-2. Tästä kuitenkin TuRaPo sisuuntuneena laittaa jälleen kovan prässin päälle ja puolitoista minuuttia Mohicans:n tasoituksesta, iskee Santeri Lantta 3-2:n ja seuraavassa vaihdossa 8 sekuntia edellisestä, Lassi Kärkkäinen laittaa pallon verkkoon ja antaa Rannanpojille hiukan hengäsdystilaa. Toisessa erässä ei enempää maaleja nähdä, vaan TuRaPo johtaa kahden erän jälkeen 4-2. Kolmannessa Mohicans yrittää saada kirin päälle, mutta Juho Rantakaulion mahtiranne laulaa ja pallo löytää vastustamattomasti tiensä Mohicans:n maalin oikeaan yläkulmaan, maalivahdin haroessa tyhjää. Peli on 5-2 ja vastustajan selkärangan katkeaminen kuuluu katsomoon asti. Loppu on kosmetiikkaa ja Topi Vihervaara pääsee kaunistelemaan loppulukemiksi 6-2 (1-1, 3-1. 2-0). Maalissa Petri Jämsä ja tehomiehet Lassi Kärkkäinen ja Henri Paukkunen, jotka molemmat merkkauttivat 1+1.\nPäivän keskimmäisessä ottelussa vastassa oli Kouvostoliitto Dragons, tuttavallisemmin KDSB. Joukkueiden historia on TuRaPolle hyvin suotuisa, Rannanpojat ei ole historiansa aikana hävinnyt kertaakaan KDSB:lle. Eikä hävinnyt tänäänkään. TuRaPolta vahva esitys, lopputulos 8-0 (2-0, 2-0, 4-0). Lopputulos kertoo kaiken olennaisen ottelusta, vaikkei KDSB myynyt nahkaansa helpolla. Rannanpojat painosti läpi ottelun, jolloin KDSB:n oli tyytyminen vastahyökkäyspeliin. KDSB sai muutaman ihan maittavan maalipaikan, jotka kuitenkin, kauden ensimmäisen nollapelin pelannut Petri Jämsä, kylmäsi upeasti. Joukkueen tehomiehinä häärivät Henri Rantakaulio ja Santeri Lantta, jotka molemmat maalasivat kahdesti. Topi Vihrvaara tehoin 1+2, Miikka Hintsanen tehoin 1+1 ja kaksi syöttöä pöytäkirjaan merkkauttanut Sami Räty.\nPäivän kolmas ottelu oli kahden väsyneen ja vajaamiehisen joukkueen mittelö. Päivän kuorma alkoi näkyä Rannanpoikien liikkeessä, mutta pääkoppa toimi vielä. Vastassa ollut Miehikkälän Vilkas oli myös liikkeellä vajaalla kahdella ketjulla. MiVi oli pelannut ennen TuRaPon kohtaamista vain yhden kamppailun, mikä antoi heille pienoisen etulyöntiaseman. TuRaPo ei tästä hätkähtänyt, vaan laittoi kaiken peliin, mitä annettavissa oli. Peli ai tarjonnut katsojille mitään suurta dramatiikkaa tai jännitystä. Ensimmäisessä erässä näytti siltä, että MiVi antoi ohjakset TuRaPon käsiin. TuRaPo kiitti tästä ja piti vahvaa pallokontrollia ja rytmitti pitkiä hyökkäyksiä MiVin päähän. Viisas pelaaminen palkittiin reilun yhdeksän peliminuutin kohdolla, kun Santeri Lantta huudatti vähälukuista yleisöä komealla maalilla. TuRaPon hallinnasta huolimatta enempää maaleja ei nähty ensimmäisessä erässä, vaikka paikkoja kyllä riitti. Heti toisen erän alkuun kuitenkin palkinto tehdystä työstä saatiin, kun Henri Paukkunen vei Rannanpojat kahden maalin johtoon. Kolme minuuttia myöhemmin oli Toni Toikan vuoro ja numerot olivat 3-0. Kauden ensimmäinen näytti tuuletuksesta päätellen, tekevän hyvää Tonille, joka pelasi puolustajana miesvajaudesta johtuen. MiVi kuitenkin heräsi tasitelemaan pisteistä ja kavensi pelin 3-1:n ajassa 21:12. Lassi Kärkkäinen kuitenkin kuittasi tilanteen puolitoista minuuttia myöhemmin. MiVi onnistui vielä kaventamaan 4-2:n toisessa erässä, mutta taukotulos kahden erän jälkeen oli TuRaPolle 4-2. MiVi laittaa kaiken peliin kolmanteen erään ja onnistuu heti 4-3 kavennuksessa. Peli alkaa käydä tiukaksi. Hienoisen MiVi hallinnan lomassa, kuin varkain, Toni Toikka katkaisee pyörityksen ja vapauttaa Santeri Lantan maalipaikkaan. Lantta ei erehdy, vaan sivaltaa Rannanpojat 5-3 johtoon. Maalin jälkeen ote siirtyy takaisin TuRaPolle ja kolme minuuttia ennen loppua, Henri Rantakaulio lämää TuRaPon 6-3 (1-0, 3-2, 2-1) voittolukemat. Koko ketjulta upeaa työtä ja palkintona komea maali. TuRaPon maalissa Petri Jämsältä jälleen hieno suoritus ja joukkueen tehomiehenä hääri pisteet 1+2 nakuttanut Toni Toikka. Santeri Lantta viimeisteli kaksi maalia ja Henri Paukkunen takoi tehot 1+1.\nTänään isänpäivänä (12.11.2017) pelattiin kaksi kampailua Viialan Liikuntahallilla. Vastuksena olivat TuRaPon pahimmat kilpakumppanit lohkon sisällä, Crackers ja Korian Klubin kakkosjoukkue.\nCrackers peli alkoi TuRaPon kannalta loistavasti. Ajassa 1:40, Lassi Kärkkäinen pääsi maalin makuun ja huudatti yleisöä. Rannanpojat sai tästä lisää virtaa ja painosti vahvasti, luoden maalipaikkoja. Viimeistely ei kuitenkaan ollut parasta A-luokkaa, vaan yleisö joutui huokailemaan. Vahvan painostuksen kesken Crackers pääsi hyökkäykseen ja onnistui ohittamaan TuRaPon maalilla operoineen Simo Kahelinin, pelikellon näyttäessä 11:12. Seuraavassa vaihdossa kuitenkin TuRaPo kuittaa. Vapaalyönnistä Jani Loponen siirtää pallon metrin verran oikealle ja Jari Gardemeister tällää pallon Crackers maalin alanurkkaan. Gaardelle kauden ensimmäinen maali. Ensimmäisessä erässä ei verkko enää heilu, vaan erätauokotulos on 1-2 TuRaPon hyväksi. Toisen erän alkuun Rannanpojat tulee myös vahvasti ja Miikka Hintsanen lisää, erän ensimmäisessä vaihdossa, TuRaPon johdon 1-3:n. Peli jatkuu maalin jälkeen tasaisena, mutta TuRaPo sortuu jäähyilemään. Crackers kuittaa Rannanpoikien sekoilut ja toiselle erätauolle siirrytään tasatilanteessa 3-3. Kolmas erä alkaa TuRaPon kannalta tahmeasti, liekö jäähyt sekoittaneet joukkueen pelin. Crackers huomaa tämän ja kolmatta erää on pelattu 38 sekuntia, laukoo Crackers pelaaja Luca Rilla, pallon komeasti Rannanpoikien maalin ylänurkkaan. TuRaPo hieman lamaantuu vastustajan johtomaalista ja näyttääkin hetkellisesti, että Crackers saa pelin hallinnan. TuRaPo kuitenkin onnistuu rauhoittamaan pelinsä ja saa tasoituksen aikaan ajassa 34:51. Santeri Lantta poraa pallon Crackers maalin alakulmaan, Samuli Virtasen hyvästä tarjoilusta. Ottelun viimeinen kymppi on todellista vääntämistä ja molempien maali on lähellä. Kaikesta huolimatta enempää maaleja ei nähdä ja pisteet jaetaan loppulukemin 4-4 (1-2, 2-1, 1-1). Rannanpoikien maalilla Simo Kahelin pelasi hyvän ottelun, ottaen todella hyviä laukauksia kiinni ja toimien puolustuksen viimeisenä lukkona. Yksikään pelaaja ei tee kahta pistettä, mutta TuRaPon joukkueen vahvasta materiaalista ja ratkaisuvoimasta kertoo paljon se, että seitsemän eri pelaajaa oli tehopsiteillä.\nIsänpäivän toisessa matsissa oli vastassa Korian Klubin kakkosjoukkue. Täksi kaudeksi kasattu joukkue ja TuRaPo kohtasivat historiassaan ensimmäistä kertaa. Sarjan kärkipäähän povattu Klubi, olisi loistava mittari TuRaPolle, nousuhaaveiden tueksi. TuRaPo saa otteluun salama-alun, kun kaksikko Hintsanen ja Lantta on pahanteossa, kun peliä on pelattu 47 sekuntia. Hintsanen tekee esityön ja Lantta maalaa. Rannanpoikien pelisuunnitelma on prässätä vastustajaa ja päästä pallonriistoihin. Ensimmäinen erä on ottelussa vahvasti TuRaPo sävytteinen, vaikkei verkko heilukaan enempää Klubimaalissa. Ensimmäisen erän jälkeen lukemat siis 1-0. Toisessa erässä Klubi pääsee peliin paremmin mukaan, mutta TuRaPon kova prässi tuottaa edelleen tuskaa joukkueen avauspelaamisessa. Klubin ykköskenttä Härkönen-Juntunen-Korhonen, on vahvalla pelipäällä, mutta Rannanpojat taistelee, eikä pallo löydä tietänsä maaliin asti. TuRaPon vahva taistelu saa palkinnon kolme minuuttia ennen toisen erän loppua, kun Toni Toikka ohittaa Klubimaalissa pelanneen Tomi Kotiranna toiseen kertaan. TuRaPo pelaa vahvan toisen erän lopun, eikä Klubi pääse maalipaikoille. Toiselle erätauolle siirrytään TuRaPon kahden maalin johdossa. Päivän teemana ollut, vahvat erän alut, näyttää karmaansa kolmannessa erässä. Rannanpoikien kolmoskenttä tekee hyvää duunia. Pallo vaihtaa omistajaa ja Janne Nylundin ja Toni Toikan kautta peliväline löytää tiensä, täysin yksin, Klubin maalin eteen unohdetulle Henri Rantakauliolle. Henkka ohjaa ensin maalivahdin suojiin, mutta kerää reboundin itselleen ja siirtää pallon vastustamattomasti ohi Tomi Kotirannan. Peli on 3-0! Ja minuutti tästä, lisää tulee, Samuli Virtanen tarjoilee ja Tino Ojala nasauttaa pallon maaliin. Tinolle myös kauden ensimmäinen maali ja sehän maistuu! Virtaselta hieno läpisyöttö ja Tino pääsee kävelemään tekotontille, josta varma viimeistely, 4-0! Tämä maali tuntui katkaisevan Klubin selkärangan, sillä takaa-ajo oli lähinnä näennäistä. Ilman kolhujakaan ei vältytty, vaan Toni Toikka joutui jättämään pelin kesken, kun sai vastustajan kyynärpäästä iskun palleaansa. Ilmat pihalle, mutta ei rangaistusta. Rannanpojat ei tästä hätkähtänyt, vaan laittoi vasemman laidan pelaamaan loppuajan kahdella miehellä. Tino Ojala kiitti vastuusta ja siirsi loppulukemat 5-0, tyhjään maaliin, ohi Klubi maalivahdin. Mainion oivalluksen maaliin teki Santeri Lantta, joka löysi Tinon maalin edestä. Tinolla oli helppo työ laittaa pallo verkkoon. Petri Jämsä pelasi maalilla kauden toisen nollapelinsä ja teki sen tyylillä. Pallo jäi hanskaan ja mukaan mahtui muutama mahtava torjunta. Tehomiehinä ottelussa häärivät, kauden ensimmäiset maalit viimeistellyt Tino Ojala (2+0), ja tehot 1+1 pöytäkirjaan merkkauttaneet Santeri Lantta ja Toni Toikka.\nSeitsemän pelatun ottelun jälkeen TuRaPo on sarjan vähiten maaleja päästänyt joukkue, keskiarvo alle kaksi per ottelu. Kiitos tästä kuuluu hyvälle joukkuepelille ja loistaville maalivahdeille. Joukkue seuraavan kerran tulessa 25.11.2017. Ottelut pelataan Haminan liikuntahallilla.\nSC TuRaPo avasi kauden kahdella voitolla.\n20.10.2017 by henkkaran Leave a Comment\nTuohikotin Rannanpoikien salibandyjoukkue avasi kauden kahdella voitolla miesten salibandyn 5. divisoonan Kaakkois-Suomen lohkossa. Ottelut pelattiin Kuusankosken Urheilutalolla sunnuntaina 8.10.2017. SC TuRaPo kaatoi kauden avausottelussa SC Namikudin maalein 7-1 ja SB Myllykosken iltapäivän toisessa kamppailussa 5-3 lukemin.\nSC Namikuti ottelu alkoi, kauden ensimmäiselle pelille tyypillisesti, hukan hermostuneesti. Mutta mitä edemmäs peli eteni, sitä paremman otteen Rannanpojat saivat omasta pelistään. Ensimmäinen erä oli tasaista vääntämistä TuRaPon voittaessa erän 2-0. Rannanpoikien kauden ensimmäisen maalin sai kunnian viimeistellä, ykkösen laituri, Santeri Lantta, Sami Rädyn kirjauttaessaan itselleen syöttömerkinnän. 30 sekuntia ennen ensimmäisen erän loppua Miikka Hintsanen lisäsi johdon 2-0:n. Toisessa erässä molemmat joukkueet onnistuivat kertaalleen. TuRaPon maalista vastasi, vähän harvemmin maaleja iskevä, Juho Rantakaulio. Hyvän prässin päätteeksi pallo päätyi Lassi Kärkkäisen lapaan, joka löysi Juhon maalin edestä. Namikudin kavennuksesta vastasi, 2 vuotta sitten Rannanpoikiinkin tyrkyllä ollut, Oscar Martinez. Maali syntyi hieman onnekkaasti maalinedusruuhkan flipperin kimmotessa suoraan Martinezin lapaan. Mutta kaikki lasketaan ja toiselle erätauolle siirryttiin lukemissa 3-1. Kolmannessa erässä vastustajalta loppui bensa TuRaPon kovan prässin ja pallonhallinnan johdosta. Tämä toi kaivatun tuloksen, kun pallo alkoi löytää tiensä verkon perukoille. Vapauttavan 4-1 maalin iski puolustaja Jani Laitinen. Tämän jälkeen Santeri Lantta huudatti yleisöä komealla rannelaukauksella, johon hän sai vapauttavan tarjoilun Henri Rantakauliolta. 6-1 maalista vastasi Henri Rantakaulio, Miikka Hintsasen tarjoillessa maalin takaa laadukkaan syötön, josta ei voinut enää erehtyä. 7-1 loppulukemat niittasi taululle Lassi Kärkkäinen. Henri Rantakaulio avasi pelin oman maalin takaa ja Lassi purjehti hyökkäysaluelle laitaa pitkin. Kärkkäinen laukoi yllätyksekkäästi pienestä kulmasta ja pallo löysi tiensä verkon perukoille. Vaikka laukaus oli hyvä, voi vastustajan maaivahti ottaa tämän maalin omalle kontolleen. Verkko heilui siis viimeisessä erässä neljästi ja loppulukemat olivat ansaitusti 7-1. Rannanpoikien tehomiehenä hääri joukkueen kapteeni Henri Rantakaulio pistein 1+2. Kahden tehopisteen teossa onnistuivat Miikka Hintsanen, Santeri Lantta, Lassi Kärkkäinen ja Sami Räty. Maalilla operoinut Simo Kahelin oli totutun varmaotteinen ja otti hyviä torjuntoja. Ilman sekavasta maalinedushässäkästä syntynyttä pomppua, olisi Simo myös päässyt nauttimaan nollapelistä. Ansaittu kauden avausvoitto Rannanpojille.\nToisessa ottelussa oli vastassa TuRaPon kanssa yhdessä harjoitteleva SB Myllykoski. Ottelu oli hyvin tasainen ja jo harjoituksissa hyvää viisikkopeliä esittänyt MySB oli tarkentanut puolustustaan entisestään. TuRaPo oli pallon hallinnan puolesta ottelussa niskan päällä, mutta vastustajan tiivis viisikko piti Rannanpojat paraatipaikkojen ulkopuolella. Ensimmäisen erän jälkeen valotaululla loistivat TuRaPon johtolukemat 1-0, joka kertoo jo omaa kieltään tiukasta matsista. Maalin iski Lassi Kärkkäinen. Toiseen erään SB Myllykoski tuli hieman hyökkäävämmällä asenteella ja saivat tasoitettua ottelun reilu viisi minuuttia ennen toisen erän loppua. Maalin pääsi tekemään MySB:n syömähammas, Jani Innanen, ruuhkan takaa tarkalla rannelaukauksella. Seuraavat kaksi kihausta toisen erän viimeisellä vitosella iski kuitenkin TuRaPo. Lassi Kärkkäinen vei ensin pelin toisella maalillaan Rannanpojat maalin jotoon. Ja tasan minuuttia myöhemmin Henri Paukkunen lisäsi johdon jo 3-1:n. MySB kuitenkin sai 30 sekuntia ennen erän loppua kavennettua pelin 3-2:n pelatessaan ylivoimaa. Toisessa erässä ei enempää maaleja nähty, joten Rannanpojat siirtyivät johtoasemassa toiselle erätauolle. Kolmannessa erässä TuRaPo maalasi kahdesti. Henri Paukkunen pamautti pelin toisen maalinsa ajassa 37:36 TuRaPon pelatessa ylivoimaa. Syöttömerkinnän Paukkusen maaliin kirjautti Topi Viheervaara. Ja reilu kaksi minuuttia tästä, Santeri Lantta nakutti kauden kolmannen maalinsa Jani Laitisen upeasta esityöstä. Laitinen purjehti koko kentän läpi ja tarjoili Lantalle huippuluokan paikan, josta Santeri pääsi käytännössä laukomaan pallon tyhjään maaliin. SB Myllykoski yritti saada kirivaihdetta päälle, mutta ottelun lopun tiiviisti puolustanut TuRaPo onnistui estämään MySB:n maalintekoyritykset, yhtä paikkaa lukuunottamatta. Loppulukemat 5-3 MySB teki vajaa kaksi minuuttia ennen loppua pelatessaan ilman maalivahtia. Rannanpoikien maalissa pelannut Petri Jämsä pelasi hienon ottelun ja otti muutaman todella hyvän torjunnan. Toisen pelin tehomiehinä hääri kaksi maali mieheen tehneet Henri Paukkunen ja Lassi Kärkkäinen.\nTuohiDay 2017 Tuloksia.\n20.8.2017 by henkkaran Leave a Comment\nTuohiDay 2017 tapahtuma järjestettiin eilen 19.8.2017 Tuohikotin Urheilukentällä klo 12. Ohjelmassa oli nuorten kilpailut ja myöhemmin iltapäivällä aikuisten kilpailut. Aikuisten kilpailut kantoivat nimeä Tuohikotin Derby. Päivään mahtui myös frisbeegolfia, laukausututka ja taikuri Janne Mustosen näytös. Paikalla oli myös poniratsastusta Onnen Aarteiden vetämänä ja Sami Sarjulan ralliauto. Myös Tuohikotin VPK oli esittelemässä omaa kalustoaan.\nDerby oli päivän päättävä osuus ja siinä miteltiin kolmessa lajissa. Soutu, Kuulantyöntö ja Keihäänheitto. Näistä jaettiin tuloksen mukaan pisteet ja suurimman pistesaaliin kerännyt oli voittaja. Aivan ongelmitta ei derbyä pystytty viemään läpi, sillä rankan vesisateen astuessa mukaan kuvioihin, jouduttiin keihäänheiton kolmas kierros jättämään väliin.\nOhessa kilpailutuloksia, niin nuorten kuin aikuisten kisoista. Ohessa myös pistetaulukko, jonka mukaan pisteet aikuisten kilpailussa jaettiin.\nJärjestäjät kiittää kaikkia mukana olleita ja onnittelee voittajia!\nDerbyn pistetaulukko 2017 – Lasten Tulokset 2017 – Derbyn Tulokset 2017\nPäivitetty 22.8.2017 klo 22:58.\n3.6.2017 by henkkaran Leave a Comment\nTuohikotin Rannanpojat Ry:n sääntömääräinen vuosikokous 11.6.2017 Tuohirannassa klo 16:00. Tervetuloa!\n>>>>>>>> Vuosikokous – 2017 – ESITYSLISTA <<<<<<<<\n16.10.2016 by henkkaran Leave a Comment\nTuohikotin Rannanpojat järjestää syysmatkan jääkiekko-otteluun. Peli on HIFK-KooKoo Helsingissä 25.11.2016. Matkan lisätiedot ja ilmoittautumisohjeet löytyy tästä.


Tutkimus: Jokaisessa wifi-laitteessa on ainakin yksi hyökkäyksille altistava haavoittuvuus – Näin suojaudut, vinkkaa asiantuntija | Paikalliset | Uusimaa\nEtusivu » Paikalliset 19.5.2021 7:10\nKäytännössä jokaisessa wifi-laitteessa on joku haavoittuvuus, jonka kautta hyökkääjä voi päästä verkkoon käsiksi.\nTämä selvisi tietotekniikka-alan verkkoturvallisuutta edistävän yhteenliittymän Icasin (Industry Consortium for Advancement of Security on the Internet) tutkimuksessa, joka julkaistiin viime viikolla. Asiasta tiedotti Liikenne- ja viestintäviraston Traficomin Kyberturvallisuuskeskus.\nTutkija löysi kaikkiaan 12 haavoittuvuutta, joita kutsutaan yhteisnimellä Frag attacks. Vähintään yksi Frag attack -heikkous löytyy jokaisesta wifi-laitteesta.\nLöytö on merkittävä, arvioi Kyberturvallisuuskeskuksen tietoturva-asiantuntija Matias Mesiä.\n– Jotkut näistä haavoittuvuuksista ovat olleet olemassa vuodesta 1997 eli siitä asti kun Wi-fi on julkaistu.\nMesiän mukaan tavallisen kuluttajan pitäisi viimeistään nyt muistaa päivittää verkkolaitteitaan aktiivisesti.\n– Tämä koskettaa jokaista valmistajaa. Jokainen valmistaja joutuu nyt käymään läpi, koskettavatko haavoittuvuudet niitä. Korjauksia on jo tullut isoilta valmistajilta ja niitä tulee lisää.\n– Tavalliselle ihmiselle haavoittuvuudet tarkoittavat sitä, että päivitä laitteet, pidä automaattiset päivitykset päällä, Mesiä sanoo.\nJos automaattisten päivitysten käyttöönotto ei onnistu, päivitykset olisi hyvä asentaa esimerkiksi neljästi vuodessa.\n– Jos kotona on useita vuosia vanhoja verkkolaitteita, kannattaa tarkistaa, julkaiseeko valmistaja vielä siihen päivityksiä, Mesiä sanoo.\nSiinä vaiheessa kun päivityksiä ei enää saa, kannattaa harkita laitteen vaihtamista.\nPäivittämättömään verkkolaitteeseen voi olla mahdollista hyökätä ja hyökkääjä saattaa saada käsiinsä esimerkiksi kirjautumistietoja ja päästä sitä kautta sisäverkkoon. Jos sisäverkossa on heikosti suojattuja laitteita, hyökkääjä voisi päästä käsiksi niihin, kuten älykodinkoneisiin.\nMatias Mesiä muistuttaakin, että verkkoyhteydellä varustetut laitteet pitäisi suojata hyvillä salasanoilla. Oletussalasanat ja helposti arvattavat salasanat pitäisi vaihtaa vaikeammin murrettaviin.\n– Salasanan pitäisi olla jotain ihan muuta kuin sähköpostiosoitteesi tai työpaikan salasana.\nJokaiseen laitteeseen tai palveluun pitäisi olla erilainen salasana.\n– Pidä laitteet päivitettynä, pidä uniikit salasanat, Mesiä tiivistää.\nVerkkopalveluissa puolestaan kannattaa suosia sivustoja, jotka käyttävät https:ää vanhan http:n sijaan. Turvallisemman yhteyden tunnistaa verkko-osoitteen alun https-tekstistä ja usein selain myös näyttää osoitteen vieressä lukon kuvan.\nKun verkkoon kytketyt laitteet on suojattu hyvin, mahdollinen hyökkääjä ei pääse käsiksi arvokkaaseen tietoon, vaikka verkkoon pääsisikin.\nTiedossa ei ole, että nyt löydettyjä haavoittuvuuksia olisi koskaan käytetty hyökkäykseen.\nHyödyntämistä heikentää se, että mahdollisen hyökkääjän pitäisi olla wifin ulottuvilla.


Kytkentärele lisävaloille XBB Smart, 12/24V 129€ - VALOSTORE.FI\n91 arvostelun perusteella\nPelkkä releVarastossa yli 20 kpl129 €\nRele + Purelux-johtosarja (2 ulostuloa)Varastossa yli 20 kpl153,90 €149 €\nXBB-releen avulla lisävalot voidaan asentaa myös uudempiin autoihin, joissa perinteistä relejohtosarjaa ei syystä tai toisesta voida / haluta käyttää. XBB:n Hall-tyyppinen heräteanturi asennetaan auton omien kaukovalojen virtajohdon päälle ja näin johtoja ei tarvitse rikkoa tai katkaista. Tämän sangen älykäs Ruotsissa valmistettu heräteanturi pystyy lukemaan kaukovalojen toimintatilan suoraan johdon päältä. XBB on helppo asentaa ja irroittaa. Yhteensopiva useisiin CAN-väylällä varustettuihin ajoneuvoihin sekä kaikkiin ajoneuvoihin jossa ei ole CAN-väylää.\nXBB-rele tunnistaa johdosta jo noin 400 mA virran, joten sarjalla voi kytkeä valot myös useimpiin xenon ja led-kaukovaloilla oleviin autoihin, joissa on saatavilla vain heikko ohjausvirta valoille. Releellä on myös helppo etsiä valoille menevistä johdoista oikea, ilman johtojen rikkomista! Tämän tuotteen lisäksi asennukseen tarvitaan johdot releeltä akulle ja johdot releeltä lisävaloille.\nXBB-rele lisävalojen kytkentään\nSulakerasian johdoilla ja sulakkeen (mini GM).\nHeräteanturin kaapelin pituus: 1m\nValitse... 1 kpl, Toimitus heti varastosta, 99 €2 kpl, Toimitus heti varastosta, 198 €2 kpl, Täydellinen setti, Toimitus heti varastosta, 238 €3 kpl, Täydellinen setti, Tulossa n. 2-4 viikon kuluttua, 342 €\nValitse... 1 kpl, Toimitus heti varastosta, 49,90 €2 kpl, Toimitus heti varastosta, 99,80 €2 kpl - Täydellinen setti, Toimitus heti varastosta, 139,80 €3 kpl - Täydellinen setti, Tulossa n. 2-4 viikon kuluttua, 194,70 €\nValitse... 1 kpl, Toimitus heti varastosta, 99 €2 kpl, Toimitus heti varastosta, 198 €2 kpl, Täydellinen setti, Toimitus heti varastosta, 238 €\nTukiraudan vastakappale. Sopii mm. Purelux-, X-Vision-, W-Light-, ja SAE Seeker -lisävalopaneeleille. Yhteensopivat valaisimet tarkemmin tuotesivulla.\nValitse... 1 kpl, Toimitus heti varastosta, 592,43 €1 kpl - Täydellinen setti, Toimitus heti varastosta, 629,72 €


Summamutikan materiaalipankki | Helsingin yliopiston tiedekasvatuskeskus | Matematiikan ja tilastotieteen laitos\nTervetuloa Summamutikan materiaalipankkiin!\nSummamutikka on Helsingin yliopiston matematiikan ja tilastotieteen osastolla sijaitseva matematiikan opiskelua, oppimista ja harrastuneisuutta tukeva matikkaluokka. Matikkaluokassa järjestettävistä vierailuista voit lukea lisää täältä. Matikkaluokan toiminnasta vastaa Helsingin yliopiston Tiedekasvatuskeskus, joka on osa LUMA-keskus Suomea.\nMateriaalipankkiin on koottu Summamutikkaan vuosien varrella kertyneitä tehtäviä. Materiaalia on työstetty lukuisien matematiikkakerhojen, -leirien ja -päivien lisäksi Summamutikan täydennyskoulutuksissa sekä Helsingin yliopiston matematiikan ja tilastotieteen osaston opettajaopiskelijoiden kursseilla. Tehtäviä on muokattu ja yhdenmukaistettu julkaisukuntoon Tiedonjulkistamisen neuvottelukunnan tuella.\nMateriaalipankki ja sen tehtävät on lisensoitu avoimella CC BY-NC-SA 4.0 -lisenssillä. Materiaali on siis vapaasti käytettävissä ja muokattavissa epäkaupallisiin tarkoituksiin, kunhan mainitsee alkuperäisen lähteen ja tehtävät jakaa edelleen samankaltaisella lisenssillä. Näin mahdollisimman moni saa tilaisuuden materiaalipankiin ja Summamutikan toimintaan tutustumiseen samalla, kun materiaalipankin hyödyntäminen on yksinkertaista. Huomaa, että osa sivustolla olevista kuvista on Summamutikan ottamia ja osa verkossa eri CC-lisensseillä jaettuja. Tarkasta voimassa olevat lisenssit aina alkuperäisestä teoksesta!\nJos sinulla on korjausehdotuksia tai kysyttävää materiaalipankista, tai jos haluaisit julkaista ideoimiasi tehtäviä tällä sivustolla, voit ottaa yhteyttä Summamutikka-luokan koordinaattoriin.\nIloisia hetkiä matematiikan parissa!\nMateriaalipankin julkaisemista on tukenut Tiedonjulkistamisen neuvottelukunta. Materiaalien koostamista on tukenut Centre of Excellence of Inverse Modelling and Imaging, Academy of Finland.\nPingback: Tampereen LUMATE-keskus\nSari Tölli says:\nHaluan käyttää summanmutikan pelejä erityisopettajan työssäni.


SieviAir Galaxy 2 S1 - Protukku Oy\nAlkaen 151,76 € 122,39 € Normaalihinta 159,75 €\nMetallittomat turvakengät, joiden SieviAir® -pohjaratkaisu parantaa tehokkaasti jalkineiden ilmanvaihtoa ja käyttömukavuutta. Varvassuoja komposiittia. Istuvuutta voidaan säätää nauhoilla. Päällisnahka on miellyttäväntuntoista nupukkia. Joustava FlexStep®-pohja yhdessä Dual Comfort -pohjallisten kanssa auttaa jalkojasi ja selkääsi jaksamaan paremmin.\nReilut koot 36-38 sekä leveällä lestillä koot 39-47\nOlet arvostelemassa:SieviAir Galaxy 2 S1\nAlkaen 150,23 € 121,15 € Normaalihinta 158,14 €


Pallopanoraamablogi: Eläinratavalon perässä juoksentelua\nTuossa vielä sama suunta noin viikkoa aikaisemmin, mielikuvitusta käyttäen ehkä kuvasta voi eläinratavalon vaalean, vasemmalle kallellaan olevan kolmionmuotoisen hehkun erottaa. Ilmahehkun, revontulten ja valosaasteen alle se kuitenkin helposti hukkuu.\nTaivaanvahdissa on hyviä esimerkkejä pimeiltä paikoilta kuvattuina: Uurainen, Hollola, Turku.\nErittäin himmeistä valoista puhuttaessa ei kannata unohtaa integrated flux nebulaa. Kyseessä on tähtienvälinen kaasu- ja pölymateriaali jota eivät valaiset mitkään tietyt tähdet vaan pelkästään galaksimme himmeä kokonaiskajo. Taivaalla tämä heijastussumu kiertää Ison karhun tähdistön kautta kohti taivaan pohjoisnapaa. Alla olevassa kuvassa on sumusta saatu talteen vain kirkkain osa, ns. Polar Spur.\n(Yksi kahdenkymmenen minuutinmittainen valotus aukolla f1,4.)\nNoin himmeän sumun esiinkaivaminen tuolta tähtien keskeltä kuvankäsittelyn keinoin on oma taiteenlajinsa. Esimerkiksi taustataivas piti poistaa kuvasta, samoin tähdet eikä tuo siltikään varsinaisesti tuolta silmille hyppää.\n4/28/2014 Jätä kommentti eläinratavalo, Integrated Flux Nebula, kevät, pallopanoraama, panninniemi


elämää ja elämyksiä: kesäkurssin keramiikkaa\nKesäkuun alussa oli reilun viikon mittainen keramiikan kesäkurssi, jonka tuotoksia esittelen nyt tässä. Ekana päivänä sain tehtyä kaksi isoa mustaa ruukkua, jotka ovat aikaisemman möhkösarjani jatketta muodoiltaan ja pinnoiltaan.\nVaaleasta savesta tein pelargoneille nimikyltit, tässä pintaa tummensin engobella ja tekstit kirjoitin keraamisella kynällä. Nyt on pelargonien pysyttävä hengissä myös talven yli! Päivin aarre on kääpiö balsamipihta, jonka kasvua ystäväni saa seurata meidän puutarhassa.\nKeramiikkapalloille on monta käyttökohdetta, yhden kerron tämän postauksen lopulla.\nMöhkösarjan tähän asti viimeinen jäsen, autokatosta koristava seinäamppeli.\nJa sitten pelargonkylttejä työssään. Ekan kuvan "Marja" ja First Yellow ovat kiepsahtaneet päikseen.\nTässä sekä pelargonien möhköruukut, että nimikyltit. Kuva noin kuukauden takaa.\nKeramiikan kesäkurssin päätyöni oli amppelit, jotka tulevat aikoinaan (ensi suvena) terassille. Tein näitä kolme kappaletta, amppeleihin tulee vielä makramenarut, joihin somisteeksi keramiikkapalloja. Ihan helppo kuvitella tähän riviin kolme komeaa mustaa amppelia, eikös vaan.\nAutuaammille hiirestysmaille poistuneille lemmikeille tein muistokyltit, ne pääsevät esille puutarhaan kunhan Upper East -alue kunnostetaan.\nSeuraava kurssi on jo syksylle buukattu, innostuin keramiikanteosta sen verran tosissani.\nTunnisteet: keramiikka, kässyt, puutarha\nNettimartta 7. heinäkuuta 2017 klo 10.20\nNäppärän näköisiä purkkeja ja muistolaatoissa on paljon tunnearvoa.\npirkko 8. heinäkuuta 2017 klo 21.36\nKiitos. Hyvä, kun vihdoin saatiin muistolaatat kissoille.\nHenna 7. heinäkuuta 2017 klo 11.22\nEi ihme, että innostuit, kun tulos on noin hyvännäköistä! Vaikuttaa olevan lahjakkuutta. Tulee kaunista sekä tuollaisista karkeampipintaisista ja suuremmista esineistä, että pienistä ja sileistä. Nuo muistolaatat on tosi herttaisia. Siamilainen kehruukone ♥\npirkko 8. heinäkuuta 2017 klo 21.37\nViuhti oli meidän eka itämainen, joka avasi tien nykyisille kissoille ❤ Lahjakkuudesta en tiedä, mutta tekeminen on terapeuttista.\nOuti Krimou/Outi's life 7. heinäkuuta 2017 klo 11.33\nOletpa taitava tekemään ruukkuja. Noista amppeleista tulee täydelliset kun saat ne roikkumaan paikalleen.\nIhanaa viikonloppua sinulle Pirkko!\npirkko 8. heinäkuuta 2017 klo 21.38\nMulla on visio amppeleista ja luulen, että on hyvät. Kiitos ja Outi sulle kans ihanaa viikonloppua!\nKukkaiselämää 7. heinäkuuta 2017 klo 11.57\nHienot! Olet taitava. Minusta olisi ihana osata tehdä myös. Minun keramiikkaintoni lopahti yhteen kurssiin, kun en osannut tehdä mieleistäni.\npirkko 8. heinäkuuta 2017 klo 21.39\nKiitos, Satu. Mä olen aloitellut tälläisistä helpoista, niin olen päässyt nauttimaan onnistumisen iloa.\nmimon mami 7. heinäkuuta 2017 klo 12.48\nOnpa hienoja ruukkuja ja nimikylttejä. Olet taitava.\nBetween 7. heinäkuuta 2017 klo 16.30\nHienoja, jokainen työ. Hyvä, että olet buukannut itsesi uudelle kurssille, sillä sinulla on taitoa ja oivalluksia. Kivoja nuo nimikyltit ja muistolaatat. Pelkkiin koriste-esineisiin saattaisi kyllästyä, mutta kun tekemälleen keramiikalle löytyy myös käyttöä, innostaa jatkamaan harrastusta. Ei ole minun juttuni, olen joskus kokeillut. Mutta ihailen ihmisiä, jotka keramiikkaa tekevät ja vielä enemmän heidän töitään.\npirkko 8. heinäkuuta 2017 klo 21.40\nMulla on tavoite oikeastaan aina käsitöissä tehdä jollakin tavalla käyttöön sopivaa. Siksi nyt putkahteli ruukkuja, kun niille oli tarve.\nleenajaipanat 7. heinäkuuta 2017 klo 17.25\nBetween kommentoi hyvin!\nTyöt on upeita ja niissä on ideaa.\npirkko 8. heinäkuuta 2017 klo 21.41\nKivisen Vilma 8. heinäkuuta 2017 klo 6.41\nTykkään keramiikasta ja erityisen paljon näistä sinun karunkauniista töistäsi!\nJuu näpertelyt tai herkät hienoudet ei ole mun juttu.\nKivipellon Saila 8. heinäkuuta 2017 klo 7.31\nEn voi kuin ihailla taitoasi ja upeita töitäsi, niin ihania ruukkuja olet tehnyt ja nuo muistolaatat ovat hellyttävän kauniita! Komppaan minäkin Betweeniä!\nVoi kiitos, Saila ❤\nTuuli - Lumo Lifestyle 10. heinäkuuta 2017 klo 8.23\nHienoja ruukkuja, joista on iloa vuosiksi!\npirkko 10. heinäkuuta 2017 klo 12.11\nKiitos! Näistä tuli heti lempiruukut puutarhaan.\nSaaranlautasella 11. heinäkuuta 2017 klo 10.38\nOoh mitä ruukkuja, ihanan yksilöllisiä. Kädet oikein syyhyäisi päästä myös muotoilemaan savea. Aurinkoista kesän jatkoa sinulle :)\npirkko 12. heinäkuuta 2017 klo 19.08\nVoi kiitos Sari kivasta kommentista :)\nMamma N 12. heinäkuuta 2017 klo 21.43\nKerrassaan ihastuttavia töitä.\npirkko 13. heinäkuuta 2017 klo 11.43


Lihavuudesta on tullut maailmanlaajuinen epidemia - Uutiset - 2020\nTutkijat varoittavat ylipainon ja liikalihavuuden leviämisestä\nMaailmanlaajuisesti liikalihavuudesta ja liikalihavuudesta on tulossa todellinen epidemia. Kuten brittiläinen kaupallinen lehti "The Lancet" raportoi toimituksessa, yli kaksi miljardia ihmistä on ylipainoisia tai lihavia.\nYlipaino ja liikalihavuus ovat suurempi globaali terveysriski kuin tupakointi, kirjoittajat selittävät. Vaikka kansainvälinen valtioiden yhteisö on hyväksynyt puitesopimuksen tupakan käytön terveysvaikutusten vähentämiseksi, vertailukelpoiset ylipainon ja liikalihavuuden torjuntaa koskevat määräykset puuttuvat kokonaan lääketieteellisen lehden mukaan.\nKaksi miljardia ylipainoista tai liikalihavaa ihmistä Siksi kirjoittajat vaativat hallituksissaan maailmanlaajuisesti huomattavasti tiukempaa lähestymistapaa ylipainojen leviämisen estämiseksi. Melbournen yliopiston australialaisten tutkijoiden äskettäiset tutkimukset ovat osoittaneet, että yli 1,5 miljardia aikuista on maailmanlaajuisesti ylipainoisia ja vielä 500 miljoonan ihmisen katsotaan jo olevan lihavia. Lisäksi australialaisten tutkimusten mukaan ylipainoisia tai lihavia lapsia on 170 miljoonaa. Kaiken kaikkiaan yli kaksi miljardia ihmistä kärsii painongelmista, jotka voivat vaikuttaa heidän terveyttään - ja suuntaus on kasvussa. Siksi kansainvälisen yhteisön on ryhdyttävä radikaaliin toimenpiteisiin liikalihavuuden ja liikalihavuuden torjumiseksi, sanoo lehden "Lancet" johtavan artikkelin mukaan. Kirjoittajat vaativat, että Yhdistyneiden Kansakuntien (YK) on ryhdyttävä päättäväisiin toimiin liikalihavuuden ja liikalihavuuden leviämisen estämiseksi vastaavilla toimenpiteillä, kuten puitesopimuksella tupakan kulutuksen sääntelemiseksi. Tunnetun brittiläisen kauppaa koskevan lehden asiantuntijoiden mukaan liikalihavuuden epidemiaa ei voida enää hallita ilman valtion johtoa.\nJoissakin maissa, kuten Yhdysvalloissa, Uudessa-Seelannissa ja Australiassa, liikalihavuus on toimituksen mukaan suurin vältettävissä oleva terveysuhka. Paino-ongelmien aiheuttamat terveysongelmat ovat yleisempää kuin tupakan käytön seuraukset. Ylipainoisten osuus väestöstä vaihtelee kuitenkin suuresti kansainvälisesti. Esimerkiksi, vaikka Yhdysvalloissa kolmanneksella naisista on kehon massaindeksi (BMI) yli 30, Japanissa ja Kiinassa tilanne on vain yksi 20: stä aikuisesta naisesta, raportti The Lancet. BMI heijastaa kehon painon ja pituuden suhdetta. BMI: stä yli 25 ihmisen katsotaan ylipainoiseksi, 30: n ylipainoiseksi. Brittiläisen kauppalehden mukaan ilmiötä ei esiinny vain nykyaikaisissa teollisuusmaissa, vaan myös maissa, joissa tulot henkeä kohti ovat alhaiset tai keskisuuret.\nTarvittavat liikalihavuuden ja liikalihavuuden hallintatoimenpiteet Maailman terveysjärjestö luettelee muun muassa lisääntyneen sydän- ja verisuonisairauksien, verisuonivaurioiden ja kalkkipitoisten valtimoiden riskin lihavuuden ja liikalihavuuden mahdollisiksi terveysvaikutuksiksi. Lisäksi WHO: n mukaan diabeteksen ja dementian, sydänkohtausten ja aivohalvauksen riski kasvaa. Asiantuntijoiden mukaan pääasiallinen syy jatkuvasti kasvavaan ihmisten määrään on liikunnan puute ja huono ravitsemus. Tästä syystä Yhdysvaltojen Bostonissa sijaitsevan Harvardin kansanterveyden koulun tutkijat vaativat lisäveroja esimerkiksi epäterveellisille ruoille ja juomille. Asiantuntijoiden mukaan epäterveellisten elintarvikkeiden mainontaa olisi myös säänneltävä liikalihavuuden leviämisen estämiseksi. YK: n kokouksessa syyskuussa tutkijat kehottivat kiireellisesti ottamaan huomioon ylipainon ja liikalihavuuden epidemian kaltainen leviäminen ja aloittamaan asianmukaiset vastatoimet. (Fp)\nTerveys: Lihavuus virusinfektiosta?\nAstmariski kasvaa ylipainon vuoksi\nYlipaino lisää dementian riskiä\nOnko nenäsumute ylipainoinen?\nVideo: This is my advice to vegans. (Marraskuu 2020).\nCopyright 2020 \_ Naturopatia, luonnollinen terapia, perinteinen lääketiede \_ Lihavuudesta on tullut maailmanlaajuinen epidemia


Mari Harjula Kuvat Arto Vuohelainen Koti ja keittiö 4/2012\nKahvin kera tarjottava täyteläinen suklaakakku mehevöitetään herkullisella tiramisun tyyppisellä täytteellä.\n250 g tummaa suklaata\n175 g voita\n2 dl ruokosokeria\n2 dl vehnäjauhoja\n¾ dl vahvaa kahvia\n250 g mascarponejuustoa\n2–3 rkl tomusokeria\n2–3 rkl konjakkia tai\nnoin 50 g tummaa suklaata\n1. Sulata suklaa vesihauteessa tai paksupohjaisessa kattilassa liedellä miedolla lämmöllä.\n2. Vaahdota voi ja sokeri. Lisää munat yksitellen vaahtoon. Lisää sula suklaa. Sekoita jauhot ja leivinjauhe keskenään ja lisää erissä taikinaan. Lisää lopuksi kahvi ja sekoita nopeasti tasaiseksi.\n3. Jaa seos kahteen voideltuun, noin 20 cm:n irtopohjavuokaan. Paista uunissa 200 asteessa keskitasolla noin 30 minuuttia. Anna jäähtyä.\n4. Valmista täyte. Vaahdota kerma. Sekoita vaahtoon mascarponejuusto, sokerit ja alkoholi.\n5. Rouhi suklaa.\n6. Laita toinen kakkupohja tarjoiluvadille. Levitä päälle puolet täytteestä ja ripottele sen päälle puolet suklaarouheesta. Nosta toinen kakkupohja päälle, levitä sen päälle loput täytteestä ja ripottele loput suklaarouheesta. Peitä kakku ja anna tekeytyä muutaman tunnin ajan viileässä.\n7. Koristele kakku suklaatäytteisillä pääsiäisrakeilla ennen tarjoilua.\n5 x herkullisimmat joululeivonnaiset


joulukuu | 2015 | Outi Pinsiöstä\nPosted by pappipuikoissa in adventtikalenteri, cross stitch, knitting, ristipistovaihto\nOnpas pitkä aika, kun on viimeksi tullut blogia päivitettyä! Vuosi on ollut raskas, sydäntäsärkeväkin suorastaan, mutta palasia kokoillaan, ja matkaa jatketaan.\nAdventtiaika ja joulun odotus tuo päivän paistetta risukasaankin – vaikka keli on mutainen, ja päivä kirjaimellisesti tuskin valkenee edes täällä Pirkanmaalla.\nRessun kanssa teimme taas goottiaiheisen adventtikalenterivaihdon. Ystävän valmistaman mieluisan paketin avaaminen joka adventtisunnuntai tekee sielulle hyvää: kiitos, ihana Ressu!\nEnsimmäisen adventin pakettiin Ressu oli pistellyt ja ommellut komean riikinkukkorasian:\nKorin sisään Ressu oli ommellut sulan kuvan, ja kansi on kekseliäästi kiinnitetty riikinkukonsulan näköisellä riipuksella. Havainnollistaakseni rasian kokoa kuvasin sen sukankudin sisällään:\nKuten ylläolevasta kuvasta näkyy, hyvin mahtuu Novitan Sukkalehti ja Anelma-Unelma-sukantekele korin sisään. Näin ne onkin huomattavasti somempi säilyttää olohuoneen pöydällä.\nAdventtipaketissa riikinkukkorasian sisällä oli Ressun värjätyillä, tärkätyillä pitsipalloilla ja sinisillä pääkallohelmillä ehostama valosarja:\nTytär nappasi valosarjan seinäpeilinsä tunnelmanluojaksi, mistä ylläoleva kuva.\nMinä neuloin Ressulle ensimmäiseen adventtipakettiin (eripari)pääkallosukat, jotka olivatkin Ressun toivelahja. Neulominen sujui mukavasti syksyllä, kun viruin pari viikkoa sairaalan sydänosastolla. – Pakettiin laitoin höysteeksi pari sukkien väreihin sopivaa pääkallo-/lintukorttia:\nToisen adventtisunnuntain lahjapakettiin Ressu oli ommellut ihanaakin ihanamman lepakon:\nTytär yritti napata tämänkin, mutta enpäs antanutkaan: tämähän on nyt minun lemmikki!\nLepakon kanssa samassa paketissa oli pistelty kallopariskunta (selvästikin isäntä ja minä), jotka Ressu oli keksinyt kiinnittää kivasti kauniisiin kynttiläalustoihin. Ja langasta kiedottu söpö (kai sitä saa niin kutsua?) pikkupiru. Voi olla, että jonkun huumorintaju on nyt koetuksella, mutta koska uskon, että Jumalalla huumorintajua piisaa, minä aion ripustaa hänet joulukuuseen:\nRessu löysi minun tekemästäni toisen adventin paketista naulakon, käsipyyhkeen ja rannekorun. Naulakon päällystin servetillä decoupage-tekniikkaa käyttäen. Naulakon kehykseen pistelin Etsystä löytämäni, joulunalusaikaan sopivan mallin ”Don’t Panic and Carry a Towel”. Kyseinen elämänohje on Linnunradan käsikirjasta liftareille, jonka muistin Ressun lempikirjasarjaksi. Kuten huomannet, pistellyssä kuvassa on liftarin peukku ja luku 42, jonka merkityksen mainittujen kirjojen ystävä kyllä tuntee.\nKoska naulakon viisaus kehotti kantamaan pyyhettä, piti mukaan luonnollisesti pakata myös sellainen. Käsipyyhkeen pistelyaiheena on Tardis ja Dalekien (”Exterminate!”) jahtaama Doctor Who (- kun saimme taannoin Ressun jäämään myös Doctor Who -koukkuun.) Lisäksi laitoin pakettiin väriin sopivan rannekorun, jossa on, kallohelmen lisäksi, minua suuresti kiehtovia ”paha silmä” -helmiä. Muuten: niitä uskaltaa ei-taikauskoinen hyvinkin käyttää 😉 .\nLaitetaankos vähän perinteisempää joulukäsityökuvaa myös, sellaisesta enemmän tykkäävien iloksi?\nPistelin nuorimmalle pojalle nimikkojoulusukan Donna Koolerin punaisen joulusukkakirjan mallilla. Pistelyyn käytin 32 ct hunajanväristä pellavaa. Sukan suuta somistin nauhoilla ja nyöreillä. Kollaasin pikkukuvasta näet myös, millaisen taustan sukkaan ompelin:


Kunnat voivat muuttaa maailmaa | Fingo\nKunnat voivat muuttaa maailmaa\n"Tulisiko kunnassanne toimia maailmankaupan muuttamiseksi oikeudenmukaisemmaksi?" "No totta kai pitäisi, sehän on itsestään selvää!" naurahti eräskin Mahdollisuuksien tori -vieras, jota houkuteltiin osallistumaan Caffè latte -äänestykseen.\nReilun kaupan kahvi maistui äänestyksn lomassa Helsingin Mahdollisuuksien torilla.\nYleisöä ei ollut vaikea saada vaaliuurnille, eikä se johtunut vain äänestäjille tarjotusta ilmaisesta kahvista. Kaupunkilaiset pitivät selvästi asiaa tärkeänä, ja äänestystulokset puhuivat puolestaan: kyllä-äänten osuus nousi 99 prosentin kieppeille jokaisella torilla, jossa leikkimielinen kansanäänestys järjestettiin.\nEi kuitenkaan ole mitenkään itsestään selvää, että kunnat toimisivat oikeudenmukaisemman maailmankaupan puolesta. Se johtuu osittain myös siitä, ettei kunnilla mielletä olevan roolia globaalissa taloudessa. Syksyn kunnallisvaalien alla Ruoka-aika-kampanja nostaa esille kuntien vastuun ja toimintamahdollisuudet köyhyyden ja nälän poistamisessa maailmassa.\nKunnat vallan käyttäjinä\nKunnat ovat merkittäviä taloudellisen vallan käyttäjiä. Julkisten hankintojen arvioidaan muodostavan jopa 16 prosenttia EU:n bruttokansantuotteesta. Hankintatoimi onkin kuntien tärkeimpiä kosketuspintoja globaaleihin ongelmiin.\nKunnat ostavat keskitetysti suuret määrät elintarvikkeita esimerkiksi koulujen, päiväkotien ja vanhainkotien ruokailuja varten. Jos näissä alettaisiin käyttää lähiruokaa, luomuruokaa ja reilun kaupan tuotteita, sillä olisi huomattava vaikutus ruokatalouden kehitykseen Suomessa ja viljelijöiden elinolojen paranemiseen kehitysmaissa.\nVaikka kunnat eivät pääse päättämään maailmankaupan säännöistä, ne voivat omalla hankintapolitiikallaan edistää vastuullista kulutusta. Myös kulutusvalinnoilla on merkitystä siinä, millaiseksi globaali ruoan tuotanto ja kauppa muodostuu.\nKampanjoinnin kohteena kunnallisvaalit\nKoska globaalien kysymysten kytkeminen kunnan julkisiin hankintoihin on uusi asia, kannattaa varautua siihen, ettei tuloksia synny yhdessä yössä. Kunnan luottamusmiesten näkemys on usein ratkaiseva vastuullisempaan hankintapolitiikkaan siirtymisessä. Siksi vaalivuosi on otollinen aika viedä asiaa eteenpäin.\nKunnallisvaalit pidetään tänä syksynä 24. lokakuuta. Vaalien alla järjestöjen kannattaa hankkia valtuutetuilta ja ehdokkailta lupauksia lähiruoan, luomuruoan ja reilun kaupan tuotteiden käytöstä kunnan ruokahankinnoissa. Caffè latte -äänestyksen tulosta voi käyttää hyväksi kampanjoinnissa. Kepa tarjoaa tukea kampanjointiin toimintavinkkien, materiaalien ja valtakunnallisen tiedotuksen muodossa.\nSamat periaatteet kaikkialla\nKampanjoijat saattavat törmätä väitteeseen, että EU-direktiivi julkisista hankinnoista kieltäisi muiden kuin puhtaan taloudellisten seikkojen huomioimisen hankinnoista päätettäessä. Se on kuitenkin väärä luulo. Nykyisen hankintalainsäädännön puitteissa on mahdollista edellyttää esimerkiksi luomutuotettua tai reilun kaupan kriteerit täyttävää tuotetta. Määrittelemällä tarjouspyynnössä tarkat kriteerit halutulle tuotteelle myös lähiruoan suosiminen onnistuu.\nKyse on siis ennen kaikkea poliittisesta tahdosta, lisäksi tarvitaan jonkin verran teknistä osaamista. Lähiruoan käyttö kuntien ruokahankinnoissa on jo paikoin lyömässä itseään läpi, sillä lähiruoan välitön merkitys seudun työllisyydelle ja paikallistaloudelle on helppo mieltää kunnan kokonaisetuna.\nLuomu- ja reilun kaupan tuotteiden kohdalla haaste on sikäli suurempi, että niiden käyttäminen merkitsee yleensä myös suurempaa ruokalaskua. Tässä tullaan arvokeskusteluun: onko moraalisesti oikein käyttää niin halpaa kahvia, ettei sen tuottaja ole saanut siitä edes omiaan takaisin? Haasteena on saada kunnan päättäjät ja kuntalaiset mieltämään itsensä osana laajempaa yhteisöä kuin omaa kotiseutuaan. Reilun kaupan tuotteiden käyttö edistää kehitysmaissa samoja periaatteita, joita kunta pyrkii toteuttamaan omassa ympäristössään lähiruokaa suosimalla.


Tässä kymmenen parasta leffatatuointia! | Episodi.fi\nEpisodi / Listat / Tässä kymmenen parasta leffatatuointia!\nTässä kymmenen parasta leffatatuointia!\nJussi Huhtala 8.12.2011 13:55\nLisbeth Salander on Stieg Larssonin luoma jännityskirjallisuuden sankaritar, jonka elokuvissa on herättynyt henkiin ruotsalaisnäyttelijä Noomi Rapace (Sovinto). Rapace näyttelee Salanderia elokuvissa Miehet jotka vihaavat naisia, Tyttö joka leikki tulella sekä Pilvilinna joka romahti.\nSalander on Yhdysvalloissa otettu Larssonin kirjojen käännösten kärjeksi. Ensimmäinen teos on siellä ”tyttö, jolla on lohikäärmetatuointi” ja viimeinen ”tyttö, joka sohi mehiläispesää”. Ensimmäisen kirjan ja siitä tehdyn elokuvan Hollywood-versio inspiroi Episodia listaamaan vaikuttavia elokuvatatuointeja.\n10. Intohimon merkki\nStieg Larssonin teokset käsittelivät miesten henkilökohtaista ja systemaattista naisvihaa. Sellaista sekoittuu myös Bob Brooksin ohjaamaan jännäriin Intohimon merkki, tosin miehisen omistushalun muodossa. Bruce Dern on tatuointitaiteilija Karl Kinsky, joka palkataan tekemään väliaikaisia tatuointeja joukolle malleja. Hän saa pakkomielteen kaksinkertaisen Bond-tyttö Maud Adamsin esittämästä Maddysta, ja keikan päätteeksi Kinsky kaappaa tämän.\nMartin Scorsesen kostojännärissä vankilassa itseopiskellut psykopaatti Max Cady (Robert De Niro) on kehittänyt kieroutuneen uskonnollissävytteisen pakkomielteen jakaa oikeutta häntä aikoinaan puolustaneelle asianajajalle ja tämän perheelle. Cadyn kroppaa peittää vankilassa hankittu sekalainen joukko hienoja ja tuherruksenomaisia tatuointeja, jotka tekivät yleisöihin De Niron lihaksiakin suuremman vaikutuksen.\nClarence (Christian Slater) on kiltin oloinen sarjakuvaliikkeen myyjä ja Alabama (Patricia Arquette) hieman bimbon oloinen prostituoitu. He rakastuvat toisiinsa Quentin Tarantinon kirjoittamassa ja Tony Scottin ohjaamassa elokuvassa ja havaitsevat olevansa keskellä rikollisia, huumeita, kuolemaa ja juonittelua. Mutta todellinen rakkaus kestää mitä vain. Eräässä vaiheessa Clarence ja Alabama hankkivat yhteensopivat tatuoinnit kuin symboliksi matkalleen alamaailman halki.\nMustavalkoinen, ekspressionistisesti tyylitely Räsynukke ei aikoinaan ollut yleisön tai kriitikkojen mieliin, mutta ohjaajansa ainoaksi jääneestä elokuvasta on vuosien saatossa kasvanut arvostettu klassikko. Robert Mitchum näyttelee itseään pastoriksi kutsuvaa Harry Powellia. Pinnalta pelastusta saarnaavan, mutta sydämessään jopa lasten murhaa hautovan miehen kaksijakoisuutta kuvastavat miehen tatuoinnit: oikean käden rystysissä lukee LOVE ja vasemman HATE.\nEdward Norton on losangelesilainen vihainen nuori mies Derek Vinyard, joka kipuaa paikallisen natsiliikkeen hierarkiassa, kunnes joutuu viharikoksen johdosta vankilaan. Siellä hän joutuu miettimään elämänvalintojensa mielekkyyttä. Yhdessä elokuvan hätkähdyttävimmistä kohtauksista neonatsisymboleita kantava Derek uhoaa hakaristitatuoinnillaan äitinsä juutalaiselle miesystävälle ja toteaa sen tarkoittavan ”ei tervetuloa”.\nTältä näyttää Hannele Laurin pitkän uran ensimmäinen elokuvapäärooli – Uuden komedian traileri julkaistu


LUMIIDA: toukokuuta 2011\nSarjatyö on tehokkainta, se on tullut todettua monta kertaa.\nPerjantai-iltana alkoi ripistellä vettä. Saunan lämpiämistä oottaessa päätin, että jos lauantaina sataa, niin se on ompelupäivä ja leikkelin samantien kasan paitoja ja housuja valmiiksi.\nLauantaina en sitten uhrannut ajatustakaan muulle kuin ompelulle (no ruokin lapset tietysti, mutten sitten mitään muuta ;) ) Illalla kämppä olikin kyllä sen näkönen, että kukaan ei oo tehnyt mitään (paitsi tietenkin sotkenut). Ja vaikka muka ompelin aika paljon ja kauan, niin en kyllä ihan hirveästi saanut aikaan. Toinen mokoma leikattuja oottaa vielä uutta kaatosadetta...\nNämä on aika keltavoittoisia, syystä, että oon niin laiska vaihtamaan lankoja, niin ompelin kaikki keltasävyiset ensin, sitten vaihtui langat punaisiin ;)\nNämä ovat kokoa 92 (kaavana paidoissa cws-a, capreissa ja trikoissa oma)\nNämä sitten kokoa 122/128, kaavana jälleen paidassa cws-a ja caprit oma:\nKankaat: peukaloliisa, punahilkka ja keltainen jersey Ikasyriltä, punapilkullinen trikoo Iinulta, keltainen collegekangas ja tiilenpunainen trikoo omista kaapeista jotain iänikuisia kankaita.\nJonain myöhäisiltana näpräsin muutaman pompulan\nIkasyriltä tuli postia perjantaina:\nKaikkia ihanuuksia, nuo peurat varsinkin, ei malta oottaa, että saan ne paidoiksi.\nMutta tämä sienitrikoo??? Mikä ihmeen heräteostos lienee? En muistanut koko kangasta tilanneeni, mutta niin vaan oon tilannut...\nÄh, en oikein tiiä mitä mieltä oon tuosta. Tahtois vaan nuita peuroja vähän enemmän, kun ne on niin ihania..\nTätä sienikangasta on puolimetriä ja olen sen pessyt. Jos joku haluaa, niin vaihtareita voi ehdotella. Toki voin tuosta ommella jotain, vaikka lahjaksi, jos ei omille. Mutta mieluusti vaihdan johonkin myös niin ei jää kuleksimaan meille.\nLähettänyt Meeri klo 13.12 3 kommenttia:\nTunnisteet: napit, ompelu, shoppailu\nPikkuneiti sai hellemekkosen ja siihen sopivat trikoocaprit. Yleensä en tummoisista rimpsuhelmoista välitä, mutta hoitolapsen rimpsuhelmatunikasta sain idean tähän kesävaatteeseen ;) Sydäntrikoo ja resori Iikku-Kiikulta ja caprien luomutrikoo Jofotexilta. Koko 86/92 ja kaavat omat.\nSovituskuviin en löytänyt capreja kun ne valmistui jo pari viikkoa sitten ja olin laittanut "talteen". Näyttää kyllä lähinnä yömekolta, ainakin ilman niitä capreja. Hmmm, pitäisköhän tuohon eteen lisätä jotain nappeja tai rusettia tms? No, eiköhän me tätä ihan päivävaatteena käytetä, jos joskus tänne semmosia kelejä saahaan, että nuilla tarkenee. Meillä kun on vielä yövaatteena kokopotkupuvut käytössä, kun on niin käteviä. Kesäaika menee vähän harvemmilla päivityksillä, kun on touhua niin paljon, ettei millään ehi ommella. Eilenkin ois pitänyt oikeasti imuroida tai päästä suihkuun, mutta pikkuneiti suorastaan pakotti ompelemaan tämän loppuun, kun ei rauhoittunut nukkumaan itekseen. No, piti sitten ommella tämä siinä vieressä, vaikkei ois yhtään sillä hetkellä huvittanut. Tyttö nukahti ja äiti sai jotain valmista (ja imurointi ja suihkussakäynti suoritettiin sitten puoliltaöin; onni on hyväuniset lapset)\nLähettänyt Meeri klo 13.16 Ei kommentteja:\nJo vuosi sitten aloin haaveilla "nappipompuloiden" teosta, nyt sain viimein hommattua tarvikkeet ja koukutuin täysin tähän. Kivaa näpertelyä, jota voi tehdä hiljaisuudessa illalla kun lapset nukkuu (ja samalla keitellä mustikkasopat pitkin hellaa, uppoutuessaan näpertelemään ;)) Näitä tuli melkoisen monta tehtyä ja aattelinki viedä kirppispöytään myyntiin osan. Multa on kyselty jonkin verran, että teenkö tilauksesta vaatteita ja olenkin nyt miettinyt, että mitenkähän verojen maksut hoidetaan, jos teen silloin tällöin jotain myyntiin? Jos jollain on kokemusta tai tietoa, niin mielellään kuulisin.\nLähettänyt Meeri klo 3.35 6 kommenttia:\nTunnisteet: napit, näpertely\nPitkästä aikaa päivittelen\nOmpas tullut taukoa blogipäivityksiin. Oma tietokoneeni on rikki ja muutenkin on ollut monenlaista kiirettä, että ompelutkin on jääneet aika vähälle. Jotain perusvaatteita on kuitenkin tullut tehtyä ja laitan nyt niitä tähän, ettei blogi ihan kuole hiljaisuuteensa ;)\nAloitampa uusimmista, eli eilen ompelin kaverin lapsille t-paidat. Nämä paidat kaksosille. Trikoo ja velourkuvat+kirjaimet Michas stoffeckelta, Kiitokset Iloiselle Kirpulle kimpan järjestämisestä. Resori myllymuksuilta.\nTämmöinen 5-vuotiaalle pojalle: (trikoo Eurokangas, silityskuvat Michas stoffecke, resori Myllymuksut)\nTämmöinen toisen kaverin 6-vuotiaalle pojalle (trikoo vaihdossa saatua, resori myllymuksut):\nOmat tytöt sai velourcaprit. Velour ja resori Jofotexiltä. Tästä kimpasta kiitos kuuluu Tosimummolle.\nEkaluokkalainen sai velourhousut samasta turkoosista kuin yläkuvan capritkin:\nJotain pipoja yms pientä on kans tullut tehtyä, mutta ovat menneet käsistä, etten ole kerennyt kaikkea kuvata. Mistä ihmeestä sitä saisi lisää tunteja vuorokauteen ja vähän energiaa ja voimia kans? Tuntuu siltä, että tarvetta ois kun pitäis pystyä niin moneen yhtä aikaa :/ Onneksi sentään aurinko paistaa ja sen avulla jaksaa paremmin =)\nLähettänyt Meeri klo 11.41 3 kommenttia:


(Ohjattu sivulta Disneyland After Dark)\nTyylilaji melodinen rock, hard rock, cowpunk, glam metal\nJesper Binzer, laulu, kitara, banjo, kazoo, taustalaulu\nJacob Binzer, kitara, taustalaulu, kazoo, piano\nStig Pedersen, basso, taustalaulu\nLaust Sonne, rummut, kosketinsoittaja\nD-A-D on tanskalainen rock-yhtye, joka perustettiin vuonna 1982. Ensimmäinen albumi ilmestyi vuonna 1986. Sen jälkeen he ovat julkaisseet yksitoista albumia, joista uusin "Prayer for the Loud" ilmestyi vuonna 2019. Alkujaan yhtye toimi nimellä Disneyland After Dark.\n1980-luvun alkuvuosina D-A-D aloitti soittamisen Tanskassa alkuperäisellä nimellään Disneyland After Dark. Yhtyeen basisti Stig Pedersen keksi yhtyeen nimen. Nimen ideana on, että kun Disneylandiin on tullut pimeä, mitä tahansa voi tapahtua. Pedersenin mielestä nimi kuvasti hyvin yhtyeen musiikkiaan. Ensimmäisessä kokoonpanossa soittivat Jesper Binzer, Stig Pedersen, Peter Lundholm Jensen ja Stigin tyttöystävä Lene Glumer. Yhtyeen ensimmäinen konsertti oli nuorisoklubilla Kööpenhaminassa. Joulukuussa 1982 muut pakottivat Lene Glumerin lähtemään yhtyeestä, koska katsoivat ettei hän sopinut yhtyeeseen. Glumerin lähdön jälkeen yhtye jatkoi kolmijäsenisenä, kunnes 3.3.1984 Jesperin nuorempi veli Jacob liittyi yhtyeeseen. Muut jäsenet pitivät hänen liittymistään hyvänä ja ajanmyöden hän tuli osaksi yhtyettä. Koska Jacob oli jo liittyessään yhtyeeseen taitava kitaristi, nosti hän musikaalista tasoa merkittävästi.\nYhtye halusi levyttää, joten he alkoivat nauhoittaa demonauhoja treenihuoneessaan. Yhtyeen läheinen ystävä omisti levykaupan ja auttoi heitä etsimään sopivat kontaktit musiikkibisneksessä. Yhtye julkaisi ensimmäisen levyn nimeltään Call of the Wild vuonna 1986. 1989 ilmestyi levy No Fuel Left for the Pilgrims, joka julkaistiin yhtyeen viisivuotispäivänä. Levy oli menestys ja toi heille miljoonaan dollarin sopimuksen Warner Brosin kanssa. Yhtye luotti saavansa menestystä Yhdysvalloissa, mutta läpimurto jäi haaveeksi. Single Sleeping My Day Away sai soittoaikaa, mutta loppujen lopuksi he luopuivat toivosta saavuttaa menestystä Yhdysvalloissa ja päättivät keskittyä Euroopan musiikkimarkkinoille. D-A-D julkaisi 11. studioalbuminsa lokakuun 31. päivä 2011. Uusimman levyn tuottaja on aikaisimmilta levyiltä tuttu Nick Foss.\nJacob ”Cobber” Binzer – kitara, taustalaulu (1984–)\nJesper Binzer – laulu, kitara (1982–)\nStig Pedersen – basso, taustalaulu (1982–)\nLaust Sonne – rummut, taustalaulu (1999–)\nLene Glumer – laulu (1982)\nPeter Lundholm Jensen – rummut (1982–1999)\nStandin’ On the Never Never (1985)\nScare Yourself Alive (2006)\nThe Overmuch Box (2009)\n↑ The Band D-A-D. Viitattu 21.1.2010. (englanniksi)\nD-A-D:n sivusto (englanniksi)\nNoudettu kohteesta ”https://fi.wikipedia.org/w/index.php?title=D-A-D&oldid=18191819”\nSivua on viimeksi muutettu 3. kesäkuuta 2019 kello 08.35.


John Woo Presents Stranglehold | Muropaketti.com\n16.05.2006 00:00 | Muropaketin toimitus\nNiin sanotut Hongkong-toimintaelokuvat laajempaan tietoisuuteen tuoneen ohjaaja John Woon tyyliä on jäljitelty monissa länsimaisissa toimintaelokuvissa ja peleissä. 1990-luvun alussa dvd-formaatin vielä tehdessä tuloaan Woon elokuvat, kuten Killer, Hardboiled ja A Better Tomorrow, kiersivät VHS-kopioina leffaharrastajalta toiselle. Woon tavaramerkkinä oli niin sanottu asebaletti, joka on hidastettujen kamera-ajojen, upeasti koreografioitujen tulitaistelujen ja miehisen uhon sekoitus. Eivätkä tulitaistelut Woon elokuvissa olleet tulitaisteluja, ellei hahmoilla ollut ase kummassakin kädessä.\nLukemattomat elokuvat ja pelit ovat lainanneet Woolta. Esimerkiksi kotimaisen Remedyn Max Paynen toiminta on paljosta velkaa Woon elokuville. Vasta nyt, vuosia sen jälkeen, kun pelintekijät toivat peleihinsä ensimmäistä kertaa Woon tyyliä, mies on itse mukana peliprojektissa. Mutta koska Woon tyyliä on lainattu niin paljon, herää kysymys, ovatko hidastettu asebaletti ja räiskintä jo menneen talven lumia? Kysyimme asiaa tulevan John Woo Presents Stranglehold -pelin tekijöiltä.\n”On totta, että Woon elokuvat ovat inspiroineet lukuisia videopelejä, mutta… Eikös Max Payne ilmestynyt noin seitsemän vuotta sitten? Voimme nyt tehdä niin paljon enemmän. Kovin monessa pelissä hidastukset ovat vain ylimääräinen ominaisuus, eivätkä pelin ydinosa. Me viemme homman seuraavan sukupolven konsoleilla seuraavalle tasolle. Hidastettujen tulitaisteluiden ohella vuorovaikutus ympäristöjen kanssa on merkittävä osa pelimekaniikkaamme. Pystymme tarjoamaan paljon erilaisia pelitilanteita, ja pelaajilla on paljon vaihtoehtoja luodakseen oman ’John Woo -elokuvansa’. Ajoneuvoja ja edistynyttä grafiikkaa ei myöskään ole syytä unohtaa”, kertoo Brian Eddy, peliä tekevän Midwayn Chicagon studion luova johtaja.\nStrangleholdin tekijöiden edellinen peli oli heikosti menestynyt, mutta erinomaisia arvosteluja saanut Psi-Ops: The Mindgate Conspiracy, joka painui mieleen fysiikkapohjaisen pelimekaniikkansa ansiosta. Stranglehold on Midwayn ensimmäinen seuraavan sukupolven peli. Se julkaistaan Xbox 360:lle, PlayStation 3:lle ja pc:lle.\nEntä millä tavalla John Woo osallistuu pelin tekemiseen?\n”Ei John teeskentele tietävänsä paljoa videopeleistä, mutta hänellä on silti paljon annettavaa. Hänellä on valtavasti ideoita siihen, miten sijoittaa kameroita toimintakohtauksissa ja mitä kohtauksissa voi tapahtua. Hän tuo tietenkin peliin tyylinsä. Näytimme hänelle koosteen omista suosikkikohtauksistamme hänen elokuvistaan ja kerroimme, millaisen pelin haluaisimme tehdä. Tapaamme hänet parin kuukauden välein, ja hänellä on aina hyviä visuaalisia ideoita, joita voimme hyödyntää.”\nNykyisin Hollywoodissa asuvan ohjaajan kanssa yhteistyössä tehtävä John Woo Presents Stranglehold on monella tasolla mielenkiintoinen projekti. Ensinnäkin se on Woon mukaan henkistä jatkoa Hardboiled-elokuvalle. Pelin pääosassa on Hardboiledista tuttu superkyttä Tequila, jota esittää Woon luottonäyttelijä Chow Yun-Fat. Venäläismafiosot kaappaavat Tequilan ex-vaimon, ja rakkautta on näemmä vielä sen verran pelissä, että hän lähtee rikollisten perään exäänsä vapauttamaan. Vähemmän yllättävää on se, että Stranglehold on henkeäsalpaavia asetaisteluita tarjoava toimintapeli.\nPelaajien täydessä hallinnassa\nPsi-Ops oli teknologiansa ohella merkittävä suoritus erinomaisesti suunnitellun ohjausmekaniikkansa suhteen. Asebaletin toteuttaminen videopeleissä kaatuu useimmiten liian vaikeasti hallittavaan ohjaukseen tai kameraan, joka ei pysy toiminnan mukana. Ongelmat ovat hyvin tiedossa Eddyn johtamalla kehitysryhmällä.\n”Psi-Opsin ensimmäinen E3-demo oli hirveä. Ohjaus oli aivan liian monimutkainen. Kukaan peliä kokeillut ei viihtynyt sen parissa paria minuuttia pidempään. Käytimme messujen jälkeen paljon aikaa mahdollisimman luontevan ohjausjärjestelmän rakentamiseen, jotta pelaajat voisivat hallita lukuisia voimiaan mahdollisimman helposti. Se oli hyvin haastavaa, mutta seuraavana vuonna peli sai toimivamman ohjaussysteemin myötä paljon paremman vastaanoton. Strangleholdin olleessa prototyyppivaiheessa käytimme lähes vuoden erilaisten ohjausjärjestelmien rakentamiseen ja testaamiseen.”\nWoon elokuvissa ympäristöt eivät ole pelkkä kulissi toiminnalle, vaan olennainen osa sitä. Tämä näkyy pelissäkin. Tequila voi esimerkiksi liukua pöytien yli, juosta kaiteilla, roikkua kattokruunuista ja loikata liikkuvien tarjotinkärryjen päälle. Kaikki tällainen vuorovaikutus toteutetaan yhdellä tilanteisiin mukautuvalla napilla.\nStrangleholdissa on myös oma versionsa luotiajasta, jota kutsutaan Tequila Timeksi.\n”Pelaajat voivat valita automaattisen tai manuaalisen Tequila Timen. Olemme kokeilleet hidastuksissakin paljon erilaisia ratkaisuja, emmekä ole vielä saaneet systeemiä täysin tyydyttäväksi. Nyt homma toimii niin, että tähtäimen ollessa vihollisen päällä tai pelaajan suorittaessa interaktiota, kuten pöydän yli liukumista, toiminta siirtyy automaattisesti hidastettuun tilaan. Näin pärjäävät nekin pelaajat, joilla on vaikeuksia hallita toimintapelejä. Hc-pelaajat voivat valita käyttöönsä täysin manuaalisen systeemin, joka antaa täydellisen hallinnan.”\nTequilan arsenaalista löytyy vielä superhyökkäyksiä tiukkojen paikkojen varalle.\n”Tequilalla on neljä superhyökkäystä, joille ei vielä ole varsinaista nimeä. Kun on kerännyt tarpeeksi tyylipisteitä, voi käynnistää superhyökkäyksen. Yksi näistä on Woolle ominainen liike, jossa Tequila pyörii paikallaan ampuen kymmeniä vastaan tulevia vihollisia. Jokainen superhyökkäys on erilainen: yksi on tehokas pidemmillä etäisyyksillä, toinen on lähihyökkäys, kolmatta käytetään yhtä vihollista vastaan ja viimeinen yhdistelee kaikkia näitä.”\nStrangleholdin julkaisun kaavaillaan tapahtuvan vuoden lopussa, mutta Midway kertoo odottavansa PlayStation 3:n Yhdysvaltain julkaisua, koska kaikki versiot halutaan julkaista yhtä aikaa. Versioiden luvataan olevan täysin samanlaisia.\nStrangleholdin perusteella Woo on tekemässä laadukkaan aluevaltauksen videopeleihin, mikä voi hyvinkin nostaa hänet jälleen kuumaksi nimeksi.\nTekijä: Midway, Chicago studio\nTulossa: Xbox 360, PlayStation 3 ja pc, talvella 2006\nPelin kotisivu: midway.com\nViisi John Woo -elokuvaa\nMikko Rautalahti kertoo viidestä John Woon elokuvasta, joihin kannattaa tutustua.\nA Better Tomorrow (Ying hung boon sik, 1986)\nA Better Tomorrow oli itse asiassa jo Woon 20. elokuva, mutta vasta sen myötä Woo sai maineen ultraväkivaltaisen tyylittelyn ja vahvan melodraaman mestarina. Väärän rahan parissa puuhastelevien gangsterien edesottamuksia käsittelevä elokuva teki myös Chow Yun-Fatista suuren kankaan toimintatähden – hän oli nauttinut suosiota aiemminkin, mutta vain television puolella.\nThe Killer (Die xue shuang xiong, 1989)\nJo legendaarisen statuksen saavuttanut The Killer on monien mielestä Woon tyylin puhtain ilmentymä. Chow Yun-Fat näyttelee moraalisella selkärangalla varustettua palkkatappajaa, joka sokaisee epähuomiossa nuoren laulajattaren keikalla ollessaan ja joutuu pallottelemaan tämän hyvinvointia ja väkivaltaista elämäntyyliään. Elokuvan lukuisat ja pitkät toimintakohtaukset ovat aivan omaa luokkaansa.\nVietnamin sotaa käsittelevä Bullet in the Head on Woon vakavimpia elokuvia. Kilpailevan jengin kostoa Hongkongista Saigoniin pakenevien ja siellä sodasta hyötyvien mustan pörssin nilkkien edesottamuksista kertova tarina on vakavampaa materiaalia. Toimintaa tulee toki taas ovista ja ikkunoista, mutta etenkin melodraama on vahvassa osassa: Charlien vankina ei juuri hymyilytä.\nWoo vie toimintavisionsa loogiseen päätepisteeseensä: Hard Boiledissa jatkuva toiminta saavuttaa jo absurdit mittasuhteet. Sairaalassa huipentuvassa loppukohtauksessa Chow Yun-Fatin turbopoliisi lahtaa gangstereita oikealla kädellä ja hyssyttelee kiljuvaa kakaraa vasemmalla. Sisällöllisesti elokuva ei pääse Woon parhaimmiston tasolle, mutta toimintaelokuvana se on verraton.\nJohn Woon paras Hollywood-elokuva. Miehen elokuvien laatu Hongkongista lähdön jälkeen on ollut erittäin ailahteleva, mutta Face-Offissa kaava toimii. Juoni kuulostaa typerältä: John Travoltan ja Nicholas Cagen esittämät rikollinen ja poliisi vaihtavat naamoja ja identiteettejä keskenään, mutta toiminta on rautaista ja Travoltan roolisuoritus on miehen parhaimmistoa.


Wiseca Oy | Nerot.fi\nMainostoimisto Wiseca Media on digitaalisen markkinoinnin ja viestinnän ammattilainen.\nWiseca Media on ketterä, rento ja kokenut digimainostoimisto kasvuhakuisille asiakkaille. Kun tavoitteitasi ovat myynti ja menestyminen. Wiseca Medialta saat kokonaisvaltaisen mainonnan ja graafisen suunnittelun. Digitaalisen median tarjoamat useat eri sovellusvaihtoehdot, sekä kokonaisvaltainen yritysilmeen luomistyö ja -hallinnointi, ovat osaamisalueemme terävin keihäänkärki – kuitenkin piiruakaan väheksymättä perinteisiä mediakanavia ja niiden hyödyntämistä yritysten markkinoinnissa ja viestinnässä. Palvelutuotteidemme laaja kirjo tarjoaa tehokkaat ja räätälöitävissä olevat ratkaisut asiakkaamme koosta tai toimialasta riippumatta.\nToimimme jo kolmessa kaupungissa Kuopion lisäksi: Helsingissä, Joensuussa ja Turussa.\nMarkkinointiviestintäkoulutus tarjoaa sinun yrityksellesi mahdollisuuden ammattimaiseen markkinointiin.\nYrityksen mahdollisuus tulla huomioiduksi kilpailukykyisenä palveluntarjoajana verkossa on parempi kuin perinteisillä markkinointikeinoilla. Näppärä markkinoija pystyy hyvinkin kustannustehokkaasti parantamaan löydettävyyttään ja olemaan houkutteleva yhteistyökumppani eri medioissa.\nKuopion Energia, Lähitapiola Savo, Vesnom, Savon Sanomat ja paljon muita osoitteessa: www.wisecamedia.fi


Vauva – Blogit | Mirvan Menomatkat – Sukuloimassa\nklo 19:47 | 22.9.2016\nMähän oon siis sellanen tylsän tasainen luonne, joka ei koskaan kimpaannu mistään. NOT! Saan tämän tästä möyhöömiskohtauksia täysin irrelevanteista asioista, joiden ei luulis hetkauttavan ketään järjellistä oliota. (Ehkä siinä juuri on se koukku. Hmmm.)\nTällä kertaa mun verenpainetta nostaa tasolle "kilo salmiakkia" täydellisen typerät sanonnat. Sellaiset, joissa ei ole päätä eikä häntää. (Tääkin vois olla yks niistä, mutta koska en käyttäydy loogisesti, niin se ei ärsytä. Ei varsinkaan, koska käytän sitä itse.) Sellaiset, jotka itse kumoavat itsensä ja pointtinsa, koska eivät perustu minkään valtakunnan (no, okei, ehkä Pohjois-Korean) todellisuuteen.\n"Nukkuu kuin pieni lapsi." Siis mitä? Jos sä haluat sanoa, että "tämä junppa on niin tehokas, että se rutistaa susta kaikki mehut irti (okei tähän mennessä se lapsi-vertaus sopiskin aika hyvin) ja saa sut nukkumaan ens yönä syvää ja levollista unta", niin missä todellisuudessa sä elät? Onko sulla lapsia? Siis niinku sellaisia pieniä lapsia? Sellaisia jotka heräävät 1-1000 kertaa yössä, jotka heräämisten välissä uniölisevät ja vieressäsi "nukkuessaan" hipsuttavat, potkivat, kääntyilevät ja antavat yöjuoksuille jälleen kerran uuden merkityksen (mä pidin kovasti niistä nuoruuden yöjuoksuista, joita ei tehty urheilumielessä, jos tiedät mistä puhun). Että mitäköhän se tyyppi nyt ihan oikeasti halusi sanoa?\n"Syö kuin hevonen." Ootko sä nähnyt miten hevonen syö? Ei se syö paljon, vaan useasti. Ja se on sotkuista puuhaa se syöminen (tää kyllä sopii taas noihin lapsiin, välillä myös aikuisiin). Sen lisäks hevonen valitsee parhaat palat päältä, ensin menee porkkanat ja omenat ja vasta pakon edessä kuiva heinä. Ja silloinkin teatraalisesti huokaillen. Eli jos tuota syömistyyliä pidetään tavoiteltavana ominaisuutena niin ehkä tämä sanonta sitten toimii, mutta jos halusi tehdä jotain muutakin kuin tehdä ruokaa ja sitten siivota sitä seiniltä, niin en kyllä halua että mun lapsi syö kuin hevonen. Ei, se syö vaan paljon. Ja hyvä se.\n"Kylmä kahvi kaunistaa." Siis anteeks kuinka? Jos tämä juttu pitäis paikkansa niin kaikki me äidit olisimme buukattuna Victorias Secretin näytökseen ja saisimme palkata Kevin Costnerin hoitelemaan ihailijakaartimme hallinnointia. Vaikkakin me ollaan siis kä-sit-tä-mät-tö-män upeita, niin en kiittäis siitä kyllä niitä kymmeniä tahattoman trendikkäitä jäälatte-kokemuksia vaan sitä äitiyden tuomaa luonnollista hehkua. Hehkua, joka syntyy kun univaje kohtaa suihkuvajeen jossain siinä silmäpussien tienoilla.\nOnks vielä muita ärsyttäviä sanontoja? Mä en nyt just pysty ajatteleen selkeesti koska juon kylmää kahvia (oikeasti juon viiniä. Torstaina! Kapinallista!) ja pohdin kuumeisesti, miksi lapseni ei nuku kuin pieni lapsi. Että onks se sit jo iso lapsi? Vai hevonen? Ei perhana, nyt meen kyllä nukkuun.


Jyväskylä Sinfonia: 3/2014 Ari Mansala\nJyväskylä Sinfonia » Orkesteri » Muusikot » 3/2014 Ari Mansala\nAri Mansala, kontrabasso\n”Basso on genrestä riippumatta musiikin harmoninen, saundillinen ja rytminen pohja, jonka varaan kaikki muu rakentuu. Talon perustuksien tapaan basso on piilossa ’maan alla’, ja sen merkityksen huomaa usein vasta sitten, kun se puuttuu – tai kun siinä on jotain vialla! Basson tulisi ohjata orkesteria oikeaan suuntaan hieman vaivihkaa: ei väkisin käskyttäen, vaan isällisen hellästi, mutta varmasti tukien. Tätä lähestymistapaa olen onneksi päässyt harjoittamaan myös kotona kahden uhmaikäisen kanssa.”\nAri Mansala syntyi Helsingissä vuonna 1987 eläkeläispariskunnan ainoaksi lapseksi. Vanhemmat eivät harrastaneet musiikkia erityisen paljon, mutta Fazerin musiikkikerhon kuukausittaisten kasettien kautta Ari tutustui monenlaiseen musiikkiin. Varsinkin vähän groovaavammat ja bassovoittoisammat biisit olivat jo tuolloin Arin mieleen. Pianotunnit sen sijaan olivat vain yksi harrastus useiden muiden, kuten partion ja jääkiekon, joukossa eivätkä jaksaneet innostaa Aria edes nuottien oppimiseen. Tämä muuttui täysin peruskoulun kolmannella luokalla, kun Ari pääsi ensimmäistä kertaa kokeilemaan aitoa kontrabassoa. Soittimen koko ja äänen muhkeus tekivät pieneen poikaan suuren vaikutuksen, joten musiikinopettajan kyseltyä halukkaita Sibelius-Akatemian pedagogiikkaopiskelijoiden harjoitusoppilaiksi Ari nosti kätensä heti pystyyn. Ensimmäisen opettajan ehtymätön innostus sytytti Arissa niin voimakkaan intohimon soittamista kohtaan, että pedikurssin loputtua hän seurasi samaa opettajaa Keravan musiikkiopistoon asti, vaikka Itä-Helsingin musiikkiopisto olisi sijainnut kivenheiton päästä kotiovelta. ”Silloin opin basistin tärkeimmän taidon eli roudaamisen. Soittotunnit olivat onneksi Helsingissä, mutta joka maanantai kuljin yksin basson kanssa bussilla, metrolla ja lähijunalla Keravalle, jossa kävin teoriatunneilla ja soitin kaikissa kolmessa orkesterissa. Kotiin palasin vasta iltamyöhällä. Olin itseäni isompi soitin selässä sen verran kummallinen näky, että koko repertuaari ’Miksi et alkanut soittaa pikkoloa?’ -kysymystä myöten tuli kyllä nopeasti tutuksi.”\nIntohimo klassiseen musiikkiin ja harjoitteluun vahvistui kesäisillä Oriveden musiikkileireillä, joilla Ari pääsi ensimmäistä kertaa soittamaan isoon sinfoniaorkesteriin. Päätös ryhtyä isona nimenomaan orkesterisoittajaksi olikin 13-vuotiaana jo aivan selvä. Kova työ ja päättäväisyys veivät Arin lukion jälkeen suoraan Sibelius-Akatemiaan, joka osoittautui kuitenkin pieneksi pettymykseksi orkesterisoiton koulutuksen silloisen aseman vuoksi. Toisaalta yleisten aineiden opettajat eivät katsoneet hyvällä jatkuvaa ammattiorkestereissa keikkailua. Ari ehti tehdä kandidaatin tutkintoon vaadittavan soitannallisen B-kurssin vuonna 2009, kunnes työelämä vei täysin mukanaan. ”Samoihin aikoihin aloin olla todella kyllästynyt yleisestikin koko Helsinkiin, jossa olin kuitenkin asunut koko elämäni. Mietin eri vaihtoehtoja soitto-opintojen jatkamiseksi jossain ulkomailla: Berliini, Pariisi, Lontoo… Sattumusten kautta löysin itseni lopulta sijaistamassa Pori Sinfoniettassa! Ei Paris, vaan Pori! Melkein sama.” Porin jälkeen Ari työskenteli vielä vuoden verran Tampereella ennen kuin saapui sijaiseksi Jyväskylään keväällä 2011, jolloin hän myös voitti koesoiton.\n”Voisi kuvitella, että kohta matkani jatkuisi maan halki samansuuntaisena Kuopion kautta aina Joensuuhun asti, mutta olen todella tykästynyt Jyväskylän kaupunkiin ja sen orkesteriin. Jyväskylä on minun makuuni juuri sopivan kokoinen: tarpeeksi pieni, mutta kuitenkin täynnä elämää. Jyväskyläläisyys ei myöskään itsessään tarkoita mitään, toisin kuin vaikkapa tamperelaisuus tai kuopiolaisuus. Olemme ikään kuin Keski-Suomen sulatusuuni, New York oikeastaan. Lutakkohan näyttää nelostieltä katsottuna Manhattanilta, ainakin vähän.” Myös Keski-Suomen luonto järvineen ja vaihtelevine pinnanmuotoineen viehättää Aria, jolle luonnon rauha ja kauneus ovat aina olleet suuri voimavara. Erityisen mielissään hän on nykyisestä kodistaan Aittorinteellä, josta on hyvät näkymät Jyväsjärvelle, keskustaan ja tähtitaivaalle. Niistä hän nauttii yhdessä kuvataiteilijapuolisonsa, heidän 3- ja 1-vuotiaiden tyttärien sekä kolmen kissan kanssa.\nVaikka Ari onkin suurten sinfoniaorkestereiden sekä niille kirjoittaneiden Wagnerin, Straussin ja erityisesti Mahlerin musiikin ystävä, on hänen mielestään päivittäisen työn kannalta palkitsevampaa se, kuinka pienessä orkesterissa oma panos kuuluu paljon selkeämmin. ”Onhan vain kahdella bassolla soittaessa omat haasteensa, mutta onneksi minulla on vierellä Suomen taitavin ja mukavin kollega, Jani ’Kake’ Koskela, jonka kanssa meillä on monesta asiasta hyvin samanlainen näkemys.”\n”Tämähän alkaa olla näissä ’kuukauden muusikko’ -tarinoissa jo hiukan klisee, mutta on totta, että Jyväskylän orkesterissa on aivan ainutlaatuinen ilmapiiri. Lisäksi meillä on täällä Suomen sitoutunein ja innostavin yleisö, ja uskon, että heille välittyy se ilo, että orkesterimme tykkää soittaa yhdessä niin paljon. On todella kiitollista soittaa konsertti toisensa jälkeen lähes loppuunmyydyille saleille. Siitä tuntee, että työllämme on arvoa. Olen hyvin iloinen ja ylpeä, että saan olla osa tätä hienoa yhteisöä ja haluan jatkossakin kehittää sitä omalta osaltani yhä eteenpäin.”


Morren maailma: Suomalaisen keskiluokan arki\nSuomalaisen keskiluokan arki\nKaroliina Kirjavasta kammarista heitti ilmoille niin herkullisen haasteen, että olihan siihen tarttuva. Haasteet ovat oivallinen kiihoke tarttua omassa hyllyssä oleviin, toistaiseksi lukemattomiin kirjoihin.\nHaasteen mukaan vuoden 2011 aikana tulisi lukea vähintään viisi (5) kirjaa, jotka kuvaavat suomalaisen keskiluokan arkea. Karoliina onkin kasannut sivulleen hyvän listan, jota en siis syyttä suotta kopioi tähän.\nOtan itsekkäästi valtuuden toteuttaa haaste niin, että nimeän vain muutaman kirjan, jotka aion varmasti lukea. Loppu olkoon satunnaisten oikkujen siivittämiä valintoja.\nTässä ne, jotka aion varmasti lukea:\nJo aiemmin olen lukenut (näitä ei siis lasketa haasteeseen):\nLähettänyt Morre klo 09:22\nKaroliina @ Kirjava kammari 16. maaliskuuta 2011 klo 9.44\nKiva, kun lähdit mukaan! Ja juu, en minäkään ole vielä päättänyt, mitä kirjoja varmasti luen listalta, mutta moni kutittelee mukavasti. Luin kyllä juuri listalta kaksi, joten enää kolme "pakollista" jäljellä. Toivon kuitenkin lukevani listalta enemmän tänä vuonna.\nMinäkin aion lukea ainakin Janssonia (olen lukenut aikuisten kirjoista vain Kuvanveistäjän tyttären) ja Pulkkisen Totta-romaanin, joka löytyy omasta hyllystä.\nHanna M. 16. maaliskuuta 2011 klo 9.49\nMinäkin toivon lukevani sentään enemmän kuin viisi. Moni kirja houkuttaa :)\nJa kiitos itsellesi hyvästä haasteesta! Huomanet, että pöllin ideasi sivujen käytöstä. Olen kyllä huomannut ko. elementin aiemmin, mutta en keksinyt miten käyttää niitä :D\nSusa 16. maaliskuuta 2011 klo 11.11\nMinäkin olen jo muutaman kuukauden miettinyt noiden välilehtisivujen tekemistä blogiini ;) Nyt pääsin jo niin pitkälle, että tein testisivun (jonka poistin vielä toistaiseksi..), mutta en keksi millään, miten saan jonkun vanhan tekstin kuvineen sinne sivulle??\nHanna M. 16. maaliskuuta 2011 klo 16.29\nSusa, parhaiten onnistuu kopioimalla. Eli avaa kopioitava sivu ikään kuin haluaisit muokata sitä. Klikkaa sitten sen tekstilaatikon oikeasta yläkulmasta se HTML-puoli. Maalaa koko tekstihässäkkä ja kopioi se.\nSitten avaa se sivunluontilaatikko, joka näyttää samalta kuin postauksenluontilaatikko. Jälleen klikkaa HTML-puolta ja liitä sinne se kopioimasi html-hässäkkä. Sitten taas vaihda siitä samasta yläkulmasta se alkuperäinen puoli (muistaakseni siinä lukee 'Luo') ja TADAA! se on siinä.\nToivottavasti selvensi jotenkin :D\nSusa 16. maaliskuuta 2011 klo 21.19\nKyl selkis, kiitos ;) Testaan pian!!\nPäivi Alasalmi: Vainola (1996)\nJos sitten minäkin, kun kerran kaikki muutkin...\nYhden tytön kirjoituksia...\nJanosch: Suuri Panamakirja (1979-1989)\nKatja Kaukonen: Odelma (2011)\nPetteri Paksuniemi: Jouten (2011)\nNerea Riesco: Ars Magica (2007)\nRaili Mikkanen & Laura Valojärvi: Suomen lasten li...\nMorren maailman ensimmäinen arvonta\nJohanna Sinisalo: Ennen päivänlaskua ei voi (2000)...\nJenny Erpenbeck: Vanhan lapsen tarina (1999)\nElina Hirvonen ja Anu Silfverberg: Sata sivua - te...\nCharles Baudelaire: Pahan kukkia (1857)\nRebecca Stott: Korallivaras (2009)\nHanna Hauru: Liian pienet sandaalit (2010)


Halvat lennot Caymansaaret - Bravofly\nHalvat lennot Caymansaaret\nLennot Helsinki Grand Cayman\nJos haluat laajentaa hakuasi, tarkastele lisäksi hakukoneen alla olevia lentotarjouksia kohteeseen Caymansaaret. Olemme iloisia, että kokeilit Bravoflyn hakukonetta.\nBravoflyllä voit tiivistetysti siis: hakea halpalentoja, arvioida ja verrata lukemattomia lentoja kohteeseen Caymansaaret, ladata ilmaisen SmartPhone-sovelluksen ja kohteesi matkaoppaan, sekä ennen kaikkea säästää matkoissasi.\nToivomme, että löydät nopeasti lennot kohteeseen Caymansaaret. Vietä vieä hetki Bravoflyn sivuilla, ja lataa ilmaiseksi SmartPhone-sovelluksemme, sekä jokin matkaoppaistamme. Takaamme, että niistä on hyötytä matkallallasi, ja lisäksi ne ovat ilmaisia!\nBravofly on tehokas halpalentojen hakukone, jonka ansioista löydät kaikkien parhaiden halpalentoyhtiöiden ja kansallisten lentoyhtiöiden lennot kohteeseen Caymansaaret.\nLentotarjoukset maan Caymansaaret tärkeimpiin kaupunkeihin\nLennot kohteeseen Grand Cayman\nElinkustannukset kohteessa Caymansaaret\nOlut (0,5 litraa) 4,86 €\nMaitokahvi 4,66 €\nMcDonald's-ateria 10,21 €\nVesi (0,33 litraa) 1,97 €\nKuukausikortti 55,13 €\nYksisuuntainen lippu 2,04 €\nTaksin lähtöhinta (normaalikustannus) 8,17 €\n1 kesämekko kauppaketjussa (Zara, H&M,...) 51,05 €\n1 pari farkkuja (Levi's 501 tai vastaava) 69,76 €\nKeskimääräinen kuukausittainen käteen jäävä palkka (verojen jälkeinen netto) 5 113,54 €\nMiami - Caymansaaret\nHelsinki - Caymansaaret\nАвиабилеты Каймановы О-ва


Kaikki blogit puheenaiheesta Jätkäsaari — Ville Hoikkalan blogi\nKaikki blogit puheenaiheesta Jätkäsaari\n7.3.2014 19:30 Mikko Nummelin\nEnnen kun Helsingin moottoriteiden bulevardisointisuunnitelmakeskustelut kävivät syksyllä kuumimmillaan, kirjoitin tänne kirjoituksen, jossa totesin mm. Länsisataman investointien viittaavan siihen, ettei ainakaan Länsiväylän tieluokitusta voi huonontaa.\n29.12.2013 19:32 Reijo Tossavainen\nSosiaalisen median puolella on ollut melkoinen älämölöö Tom Packalenin ehdotuksesta. Vähemmälle huomiolle on jäänyt paremman väen salongeissaan valmistelema aloite på svenska. Eikä se ole jäänyt vain aloitteen asteelle.\nHelsinkiin halutaan ruotsinkielisille oma asuinalue, eräänlainen Strömsö. Eikä mistään Jakomäestä tai muualta perämetsän puolelta, vaan meren rannalta, parhaalta mahdolliselta paikalta. Näin kertoo Ylen uutinen asiasta:


Taitovalmentajaksi Tapparaan - Tappara juniorikiekko\nVille Niemisen Rahasto\nSportia 10 Bauer\nOrganisaatio, Johtokunta, Toimihenkilöt\nTappara-päivä 2014 kuvat\nSemio Kiekkokoulu 2018\nF1 rankkarit 2019\nSemio kiekkokoulu 2019\nTärkeitä tapahtumia ja merkkipaaluja\nTappara ry:n puheenjohtajat\nTapparan toimihenkilöt eri vuosina\nMaalivahtien kevätleiri 4.-5.5.2019\nVAKE-pesis + saunailta\nSuomen Jääkiekkoliitto ja Tappara hakevat nuorten taitovalmentajaa päätoimiseen työsuhteeseen. Jääkiekkoliitto hakee yhteensä 25 taitovalmentajaa sijoitettavaksi jääkiekkoseuroihin ympäri Suomen. Tappara ry on yksi seuroista. Taitovalmentajien palkkaamisen mahdollistaa kevään 2012 MM-kisojen voitot.\nSuomen Jääkiekkoliitto kehittää suomalaista jääkiekkoa yhdessä jäsenseurojensa kanssa. Kevään 2012 MM-kisojen voitoista merkittävä osa käytetään lasten valmennuksen laadun kehittämiseen ja tämän ansiosta Jääkiekkoliitto hakee jääkiekkoseuroihin 25 taitovalmentajaa laadukkaaseen lasten valmennukseen.\nTaitovalmentajien tehtävänä on kehittää lasten jääkiekon valmennuksen laatua. He toimivat läheisessä yhteistyössä seuran valmennuspäällikön ja Jääkiekkoliiton aluevalmentajan kanssa. Taitovalmentajat tukevat heidän osaamisellaan OTO-valmentajia ja kommunikoi pelaajien sekä heidän vanhempiensa kanssa. Taitovalmentajat tukevat myös käytännön toimilla lähiseurayhteistyön kehittämistä tavoitteena saada seurat tekemään hedelmällistä yhteistyötä junioreiden valmennuksessa. Heidän tehtävänä on myös seurata pelaajapolkujen toteutumista.\nTaitovalmentajilla on oltava:\nkokemusta ja ymmärrystä lasten ja nuorten kanssa toimimisesta\nmotivaatiota lasten parissa työskentelyyn vapaaehtoisten kanssa\nkokemus jääkiekosta pelaajana ja riittävät taidot valmentaa lajitaitoja\nhyvät sosiaaliset taidot toimia sekä lasten että aikuisten maailmassa\nhyvät johtamistaidot ja organisointikyky\nTaitovalmentajat koulutetaan tehtävään yhteistyössä Suomen Urheiluopiston kanssa. Koulutus alkaa huhtikuussa ja työsuhde elokuussa 2013.\nTehtävään voi hakea lähettämällä enimmillään yhden sivun mittaisen vapaamuotoisen esittelyn osoitteessa www.arespartners.filinkin ”Julkiset haut” kautta 23.1.2013 mennessä. Lisätietoja tehtävästä antavat Arespartnersin konsultit Tapio Tervomaa, puh. 0400 709 532 ja Ilkka Ritvos, puh. 044 738 5890. Soittopyynnöt välittää Nina Kuusinen, puh. 044 275 4654.\npe 9.30 - 15.00\npankki: FI7457 3008 2019 3767\nCopyright © Tappara Juniorit